Bürcünüzə görə tətili seçiminiz\nQoçlar həyəcanı sevər. Hər dəfəsində ayrı-ayrı yerləri seçərlər. Maneələr onların əsəblərini pozar. Qoç bürcünün macəraya həvəsi tətildəykən onu, paraşutdan tullanmaq, dağlara dırmaşmaq və s. kimi əyləncəyə aparar. Hər zaman nəyəsə ehtiyac duyar. Tətilə çıxmadan öncə getdiyi yeri yaxşıcana araşdırar.\nBuğa insanı rahatlığa və gözəlliklərə düşkündür. Yaşıllıqlar içində, dağ, ya da göl mənzərəli yerlər tam onluqdur. Uludağ, İsveç, İsveçrə və s. yerlərdə dincəlsə əla olar. Buğa insanlar tətildə muzeyləri, sənət əsərlər kimi yerləri, mağazaları gəzməyi çox sevərlər.\nƏkizlər daha çox yeni şeylər öyrənəcəyi məkanlara üz tutarlar. Tətil zamanı o, nəyisə öyrənməlidir. Yoxsa ona tətil zövq verməz. Dənizi, tarixi yerləri, muzeyləri, alış-veriş mərkəzlərini daha çox üstün tutar. Əkizlər tətilə özüylə kiçik günlük dəftər, fotoapparat mütləq götürər.\nKövrək olan xərçənglər hər zaman tətildə ancaq sakitçilik istər. Bilmədiyi yerlər, yad yerlər onun marağını çəkməz. Ətrafında canlı mahnı, dəniz mütləq olmalıdır. Kiçik otelləri, amma güvənli olmasını seçər. Xərçənglər bədxərcliyi sevmədiklərindən, tətilə çıxarkən çox şey almazlar.\nŞir bürcü gündəlik həyatında belə rahatlığı sevər. O ki, qaldı tətilə, bu unudulmaz bir tətil olmalıdır. Yaxşı tətil üçün pul yığar. Kiçik tətillər onluq deyil. Şirlər hara gedir getsin, pulunun yetəcəyi bir lüks otelləri üstün tutar. Gecə həyatını da ləngitməz.\nQızlar ən çox enerjisini aparan yerlərə gedər. Bu bürcdə doğulanlar tətildə oturmağı yox, gəzməyi üstün tutarlar. Pul xərcləmədə xəsis olsalar da, ürəyi istədiklərini alarlar. Masaj, sauna bu bürcə yaxşı gələr.\nSosiyal olan tərəzilər daha çox üzlərini böyük şəhərlərə tutarlar. Ən çoxda tətilə dostlarıyla gedərlər. Kiçik yerdə olsa daha tez qaynayıb-qarışarlar. Tətildə sevdikləriylə olsa tətilini daha yaxşı keçirmiş olar.\nTətil proqramı fikirləşmək belə əqrəblərə çətin gəlir. Başına nəyi qoydusa, ora da gedər. Sakit və ilham verən yerləri seçər. Su yerləri, dəniz onu xoşbəxt edər. İnsanlardan kənar dincəlmək istəyər. Göl kənarında balıq tutaraq, kitab oxuyaraq, tətilini keçirə bilər.\nSportla keçirilən tətil oxatançun əla keçər. Nə qədər uzağa getsə, tətil də o qədər həyəcanlı olar. Gecə ulduzların altında yatmaqdan zövq alar. Tətilində ləzzətli yeməklərdən geri qalmaz.\nTarixi yerlərə önəm verirlər. İstanbul'da Pera Palas, New York'ta Plaza, Londonda qalmaq onun ürəyicə olar. Oğlaq bürcü ailəsinə bağlı olsa da, tətildə onlardan uzaq olmaq istəyər.\nDolçalar hara getsələr də, tətilin vaxtına giməmək üçün təyyarə ilə gedərlər. Yaponiya onlar üçün maraqlı tətil yeri ola bilər. Tətil boyu spa salonlarına gedərlər. Masaj, sauna onlar üçün pis olmazdı. Daha çox xidmətdə yaxşı durulan yerlərə gedərlər.\nBalıqlar romantik tətili seçərlər. Tətilində mütləq sevgi olmalıdır. Dənizin dalğasını eşidəcək qədər yaxınlıqda yerləşən oteli üstün tutarlar. Balıqlar üzməyi, gəmidə gəzməyi, dəniz kənarlarını çox sevərlər. Yetər ki, sevgi, romantika olsun.\nTarix: 24.11.2014 / 15:57 Müəllif: Aziza Baxılıb: 70\tBölmə: Burcler haqqinda çox şey\nYuxuda Meymun görmək azerbaycan dilini sinonim lugeti Gərəkli Sübh namazından sonra yatmaq yuxuda semeni gormek Eflatun Qubadov wikipedya urekde parok xesteliyi Müharibənin sonu yuxuda yas gormek Yeni doğulan körpənin baxımı necə olur terminLer yuxuda tort gormek Xəlil bəy Xasməmmədov Fəaliyyəti mede agrisi aybasinin vaxtindan tez olmasi Sikiş bakire vidyosu matka haqlnda Borcdan Xilas Olmaq Ucun Dua Xestelikler Həvarilər kilsəsi Rəhimbəyli xala oglunu sevmek Dostluq Bumudur Dəfnə yarpağının faydaları Azərbaycan Sevgi Poeziyası Yuxuda At görmək Sauna arıqladırmı Aldanma Weytana hamileliyi açmaq uçûn heb Bölüm Kilkə balığından dolma Tərif və tərbiyə yuxuda qonwu gormek kuran Happy GÜL DİBÇƏYİ Burclerin Sevdiyi Cumleler yeke sik Esger Mektubu Alma 30 xanımlar üçün MUMİYA maskası Gozellik sirleri Bəxti açılmayan qala Fort Boyard AyrA İtkin Yuxuda pul qabı gormek yumurtaliqda ve borularda verem


“Əminəm ki, TANAP-ın ömrü uzun olacaq” - Azərbaycan Prezidenti Ayna.az\nAYNA-nın məlumatına görə, bunu Azərbaycan Prezidenti İlham Əliyev bu gün Türkiyənin Ədirnə vilayətinin İpsala qəsəbəsində TANAP layihəsinin Avropa ilə birləşəcək hissəsinin açılış mərasimində çıxışında deyib.\nPrezident bildirib ki, TANAP-a qədər aparılan birgə işlər TANAP-a yol açıb: “TANAP-a qədər apardığımız birgə işlər TANAP-a yol açdı. Çünki 2006-cı ildə Bakı-Tbilisi-Ceyhan boru kəməri istismara verilməsəydi, bu gün TANAP haqqında danışmaq mümkün olmazdı. Bakı-Tbilisi-Ceyhan neft boru kəmərinin təməlini müasir Azərbaycan dövlətinin lideri Heydər Əliyev öz əlləri ilə qoyub. 2006-cı ildə isə əziz qardaşım Prezident Ərdoğanla birlikdə Ceyhanda biz Bakı-Tbilisi-Ceyhan neft kəmərini istismara verdik”.\nMüəllif: Ayna.az 30 Noyabr 2019 18:22\n30 Noyabr 18:22 Siyasət


Böyük sənət xiridarı\nBəstəkarlar İttifaqında ulu öndərin xatirəsi yad edildi\nDekabrın 11-də Azərbaycan Bəstəkarlar İttifaqının Ü.Hacıbəyli adına konsert salonunda ulu öndər Heydər Əliyevin vəfatının 15-ci ildönümünə həsr edilən musiqili mərasim keçirildi.\nBəstəkarlar İttifaqının sədri, Xalq artisti, professor Firəngiz Əlizadə çıxış edərək ulu öndərin Azərbaycan mədəniyyətinin, incəsənətinin inkişafında və dünyada tanınmasında əvəzsiz xidmətlərindən söz açdı. Bildirdi ki, ümummilli lider dərin köklərə malik milli musiqimizin gözəl bilicisi idi. Görkəmli sənət adamlarının – bəstəkarların, ifaçıların və musiqişünasların fəaliyyətinin yüksək qiymətləndirilməsi, fəxri adlar, orden və medallarla təltif olunması Heydər Əliyevin adı ilə bağlıdır.\nFirəngiz Əlizadə qeyd etdi ki, dahi şəxsiyyətin görkəmli bəstəkarlar Qara Qarayev və Fikrət Əmirovla çox səmimi münasibətləri var idi. Bu diqqət respublikamızdan kənarda da özünü göstərirdi. Fikrət Əmirov SSRİ Dövlət mükafatına layiq görülmüşdü. Bu münasibətlə onun Kreml Sarayında “Min bir gecə” baleti nümayiş etdirilirdi. Tamaşa öncəsi hamı bir-birindən soruşurdu. “Görəsən, Heydər Əliyev gələcək?” Yadımdadır, bir dəfə o, musiqiçilərə belə bir sualla müraciət etdi: “Doğrudanmı, Çaykovski Vaqnerin simfonik musiqisini qəbul edərək onun operada qüsurları olduğunu söyləyib?” Heydər Əliyevin sualını məşhur musiqişünas alim Elmira Abbasova cavablandırdı. Bu, Heydər Əliyevin musiqi sənəti ilə bağlı ən incə mətləbləri dərindən bilməsinə dəlalət edirdi...\nBəstəkarlar İttifaqının katibi, Əməkdar incəsənət xadimi Sərdar Fərəcov “Heydər Əliyevə həsr olunmuş musiqi əsərlərinin janr təsnifatı” mövzusunda çıxış etdi. Bildirdi ki, respublikamızın bir çox görkəmli sənət adamı ulu öndərin fədakarlığından ilham alaraq maraqlı əsərlər yazıb. Sərdar Fərəcov Heydər Əliyevə ithaf olunmuş əsərlərdən Cövdət Hacıyevin “Onu zaman seçib”, Arif Məlikovun “Əbədiyyət” simfoniyaları, Vasif Adıgözəlovun “Azərbaycan” kantatası, Tofiq Bakıxanovun “Xatirə” poeması, Firəngiz Əlizadənin “İthaf” əsəri, Ramiz Mustafayevin “Atamız Heydər” və özünün müəllifi olduğu “Böyük vətəndaş haqqında” odaları, Vasif Allahverdiyevin “Ömür yolu” simfonik poeması və digər nümunələri qeyd etdi.\nTədbirdə daha sonra Əməkdar incəsənət xadimi, professor İmruz Əfəndiyeva “Oqtay Rəcəbovun “Heydər” oratoriyasının üslub xüsusiyyətləri”, sənətşünaslıq üzrə elmlər doktoru, professor Cəmilə Həsənova “Heydər Əliyev Fondunun fəaliyyəti ulu öndərin ideyalarının inkişafı kimi”, sənətşünaslıq üzrə fəlsəfə doktoru Lətifəxanım Əliyeva “Heydər Əliyev və müstəqillik illərində Azərbaycan musiqisi” mövzusunda çıxış etdilər.\nÇıxışlardan sonra Azərbaycan Televiziyası və Radiosunun “Bənövşə” Uşaq xorunun ifasında Xalq artisti Musa Mirzəyevin “Minnətdarlıq”, Əməkdar incəsənət xadimi Əfsər Cavanşirovun “Heydər babamız” mahnıları, Niyazi adına Simfonik orkestr və C.Cahangirov adına xorun ifasında Oqtay Rəcəbovun “Heydər” oratoriyası səsləndirildi.\nÇıxışlar alqışlarla qarşılandı.\nMədəniyyət.- 2018.- 12 dekabr.- S.3.


08:14 23.04.2019 Qısa URL\nYeməkxana, kafe və restoranların daxili mətbəxi necə qurulub, habelə onlar bizdən nəyi gizlədirlər?\nBAKI, 23 aprel — Sputnik. İctimai yeməkxanalar öz sirlərini gizlədir. Axı biznes elə biznesdir: ucuz xammallardan istifadə edib baha satmaq, üstəlik ərzaqlara qənaət etmək, az və ucuz işçi qüvvəsi ilə çox iş görmək lazımdır.\nBütün restoranların kollektivinin qarşısında duran əsas məqsəd pul qazanmaqdır. Onlar müştərilərə bütün cəbhələrdə təsir göstərməyə çalışırlar. Misal üçün, hətta menyunun dizaynı belə iştahaçan və cəzbedici olmalıdır. Bu işi bej, qəhvəyi və qırmızı çiçəklərin köməyi ilə edirlər. Yeməklərin sırası isə marketoloqların tövsiyəsi ilə müəyyən bir qaydada təşkil edilməlidir - ən sərfəli olanlar müştərinin gözünə birinci dəyəcək yerdə olmalıdır: mərkəzdə, sağ və sol künclərdə.\nMaksimum vurğu adətən ən tez-tez sifariş edilən yeməklərin üzərinə qoyulur. Bir qayda olaraq, bunlar populyar şorbalar - borş, yaxud solyanka, salatlar - "Sezar", "Olivye", "Şuba"dır. Burada müəssisənin sahibi yeməklərin hazırlanması üçün daha ucuz ərzaqlara üstünlük verir, yeməklərə isə yüksək qiymətlər qoyur. Onsuz da müştəri nə isə sifariş verəcək.\nDaha bir fokus - yeməyə heç bir izahat vermədən naməlum ad verməkdir. Bu ona hesablanıb ki, müştəri ofisiantdan sözügedən yeməyin nədən ibarət olduğunu soruşacaq. Ofisiant da bu yeməyi daha baha qiymətə mindirmək üçün "basıb-bağlayacaq".\nYa da müştərinin üstünlük verdiyi digər yeməyi baha qiymətə ona sırıyacaq. Bəzən də, restoran hansısa aşağı qiyməti olan bir yeməyi, məsələn, steyki, müxtəlif "bahalı" souslar və qarnirlərlə süsləyərək xeyli baha qiymətə müştəriyə sırıyacaq. Misal üçün, kartofu müxtəlif formalara salaraq bişirə və onun bir payını 30 kq kartofun qiymətinə sata bilərlər.\nNTV-nin müxbiri "ofisiant" işlədiyi müddətdə o qənaətə gəlib ki, ümumiyyətlə, kafe və restoranlarda qidalanmaq nəinki təkcə bahalıdır, həm də xeyirli deyil. Çoxsaylı tədqiqatlar göstərir ki, ortabab ictimai yeməkxanalar yeməyə duz, şəkər və yağı evdəkindən artıq əlavə edirlər. Üstəlik, burada yeyilən yeməyin miqdarına nəzarət etmək çətindir. Çünki ətrafda daha cazibədar şəkildə qızardılmış ətlər və müxtəlif inqridiyentlər olur.\nPaytaxtdakı məşhur restoranın sahibi həbs edildi\nBinəqədidə restoranda atışma olub, yaralılar var


Dövlət qapısından qovulan, mənsəb üçün qovrulan Aslan İsmayılov necə zəbun oldu? – Qaraqoyunlu dərəsi\nYazının BİRİNCİ HİSSƏsi burada:\nAslan İsmayılovun ömür yolunda ən diqqətçəkən hadisə heç şübhəsiz onun Azərbaycan Prezidenti İlham Əliyev tərəfindən 2005-ci ildə qəbul olunmasıdır. Bu görüş barədə Aslan İsmaylov dəfələrlə açıqlama verib və hər açıqlamasında dövlət başçısının diqqət və jestinə layiq olmayan psixologiya daşıdığını bütün çılpaqlığı ilə ortaya qoyub. Öz sözlərini əsas götürsək, Aslan İsmayılov Prezident Aparatından qovularkən özü ilə götürdüyü, başqa sözlə, oğurladığı məlumat kitabçasındakı telefon nömrələrinə göz gəzdirərək dövlət başçısının köməkçisinə zəng edir, köməkçiyə prezident İlham Əliyevə çatdırılacaq çox önəmli məlumatları olduğunu söyləyir. Təbii ki, onun zəngi barədə Prezidentə məlumat verilir və qəbula razılıq alınır. Lakin bundan sonra prezidentin köməkçiləri və xüsusi mühafizə qurumunun əməkdaşları Aslan İsmayılovu heç cür tapa bilmirlər. Əlaqə yaranan zaman isə ona dərhal nə qədər qeyri-ciddi bir tip olduğu xatırladılır: “Bu qədər məsuliyyətsizlik olmaz! Həm Prezidentə zəng edib təcili qəbul olunmağını istəyirsən, həm də telefonu söndürürsən”.\nÖzünün dediyinə görə, Prezidentin köməkçiləri və xüsusi mühafizə qurumunun əməkdaşları onu əliçıraqlı axtaran zaman Aslan İsmayılov ANS telekanalının rəhbərliyinə “ayı xidməti” göstərmək və at çapmaqla məşğul imiş, Novxanı bağlarında yeyib-içməyə hazırlaşırmış. Elə bu səbəbdən o, dövlət başçısının qəbuluna təxminən 20 dəqiqə gecikir və gecikməyi azmış kimi Prezidentə qəzəblənir: “Qəbul otağına keçən kimi köməkçi artıq 20 dəqiqədir Sizin gözlədiyinizi dedi. Dərhal məndən nə üçün gecikdiyimi soruşacağınızı, bu görüşün yazılacağını və hər halda sonuncu görüş olacağını zənn etdiyimdən otağınıza daxil olarkən artıq qərəzli idim”.\nSözün bütün mənalarında rəsmi ədəb-ərkana və vətəndaşlıq ləyaqətinə zidd olan bu açıqlaması ilə Aslan İsmayılov əslində öz müştəbehliyini və xislətinin bütün neqativ mahiyyətini ortaya qoyur. Bütün bunlara rəğmən, Azərbaycan Prezidenti İlham Əliyev öz yüksək mədəniyyətinə və dövlətçilik fəlsəfəsinə uyğun bir şəkildə qəbul etdiyi vətəndaşı diqqətlə dinləyir, hətta qapıya qədər yola salır. Sonradan özünün verdiyi açıqlamada isə “bu görüşün sonuncu görüş olduğunu zənn etdiyindən” Aslan İsmayılov fürsətdən maksimum yararlanmağa çalışdığını və söhbətin bir bölümündə Ali Məhkəmənin o zamankı sədri Südabə Həsənova ilə Apellyasiya Məhkəməsinin sədri Gülzar Rzayevaya qarşı danışdığını boynuna alır. 31 may 2016-cı ildə “Kanal 13” internet televiziyasına verdiyi müsahibədə isə Südabə Həsənova və Gülzar Rzayevaya haqqında dövlət başçısının qarşısında etdiyi söhbətə görə peşiman olduğunu ifadə edir. Aslan İsmayılovu tanıyanlar vaxtılə onun adı çəkilən xanımların yerinə ya Ali Məhkəməyə, ya da Apellyasiya Məhkəməsinə sədr təyin olunmaq arzusunda olduğunu istisna etmirlər.\nAslan İsmayılovun açıqlamalarında tez-tez vurğuladığı bir məqam var. Guya Azərbaycanda iqtidarda olmuş müxtəlif qüvvələr tərəfindən ona az qala hər ay yüksək vəzifə tutmaq təklifi edib, ancaq “təvazökar və iddiasız” hüquqşünas məqsədli şəkildə həmin “israrlı rica”ları geri çevirib.\nƏvvəla, Aslan İsmayılov özü də etiraf edir ki, Azərbaycana qayıtmaq və münasib bir işlə təmin olunmaq üçün Azərbaycan SSR-nin Baş prokuroru İlyas İsmayılovun qəbuluna gedib. O da bəllidir ki, AXC-Müsavat hakimiyyəti dövründə Aslan İsmayılov Baş prokuror İxtiyar Şirinova və Bakı şəhər prokuroru Çingiz Qənizadəyə qarşı kampaniya başlayıb (görünür, onların da postunda gözü varmış) və hakimiyyətdaxili intiriqalarda istifadə olunmaq üçün “Yurd” tərəfindən Prezident Aparatına gətirilib. Prezident Aparatından 10 dəqiqə ərzində qovulduqdan sonra isə Aslan İsmayılova cəmi bircə dəfə vəzifə təklif edilib. Sabiq Baş prokuror Eldar Həsənov sözügedən postda olduğu dövrdə müəyyən publik çıxış və dəstəyinin əvəzi olaraq Aslan İsmayılova Gəncə hərbi qarnizonunda müstəntiq vəzifəsində işləməyi tövsiyyə edir. İddiası potensialından çox-çox böyük olan KDU məzunu əyalətə və sıradan bir vəzifəyə getməyə razılaşmır. Bu təklif müqabilində Aslan İsmayılov Eldar Həsənovdan narazı düşsə də, arada-sırada onu tərifləməkdən qalmır və xüsusən də Eldar Həsənovun Azərbaycandan kənardakı nüfuzundan faydalanmaq üçün hələ də ona kütləvi informasiya vasitələrində bu və ya digər şəkildə jestlər edir.\n1995-ci il parlament seçkilərində Aslan İsmayılov indi hüdudları dəyişdirilmiş 25 saylı Nərimanov seçki dairəsindən namizədliyini irəli sürür və hakim Yeni Azərbaycan Partiyasının adayı Rəfael Allahverdiyevə uduzur. Həmin vaxt deputatlığa namizəd kimi hazırladığı və sonralar onun özü tərəfindən “Youtube” kanalına video müraciətdə Aslan İsmayılovun 1958-ci ildə Gürcüstan Respublikasının Qardabani rayonunda anadan olduğu deyilir. “Wikipedia” açıq internet ensiklopediyasında isə onun Qazax rayonunda doğulduğu qeyd olunur. Konyukturadan asılı olaraq gah Qazaxda, gah da Qardabanidə doğulduğu qeyd olunan, rəsmi sənədlərlə əsl adının Allahverdi olması üzə çıxmış İsmayılovun 2000-ci ildəki seçki macərası da uğursuzluqla sonuclanır. 2005-ci ilin parlament seçkilərindən öncə isə Azərbaycanda siyasi atmosfer heç də mülayim deyildi. Gürcüstan və Ukraynada gerçəkləmiş məxməri inqilablar Azərbaycan müxalifətinin də iştahını qabartmış, bu düşərgə narıncı libasa bürünmüşdü. Nərimanov rayonundakı 20 saylı seçki dairəsində hakim partiya faktiki olaraq seçki yarışından məqsədli şəkildə kənarda dayanmışdı. Həmin dairədən müxalifətin namizədi Müsavat partiyasının başqanı İsa Qəmbər olduğundan digər namizəd Aslan İsmayılov hakimiyyətdən mandat qoparmaq üçün əlindən gələni əsirgəmir, bütün kanallarla iqtidara öz xidmətlərini təklif edirdi. Lakin o yenə məyus oldu və həmin vaxta qədər açıq siyasət meydanında görünməmiş bitərəf namizəd- polis zabiti Adil Əliyev uğurlu bir seçki kampaniyası apararaq səsverməni uddu.\n“Yenə televiziyadan danışır. Guya İctimai Televiziyada debata imkan verilsəydi, seçicilərə nəsə “yeni fikir” çatdıracaqmış. Bir daha təkrar edirəm, İctimai Televiziyada debata qatılmaq istəyən şəxs bunu 2010-cu ildə edərdi. Mən həmin debata qatıldım, o isə həmin vaxt Amerikaya getməyə üstünlük verdi. Deməli, onun İctimai Televiziya ilə bağlı debat fikri də blefdən başqa bir şey deyil. Bu dəfə İctimai Televiziyada debatın olmayacağı seçki günündən bəlli idi. Bu, hamıya məlum idisə, onun “mən seçkiyə İctimai Televiziyada çıxışa görə qatıldım” fikri başdan-ayağa yalandır. Aslan İsmayılovun seçkidə namizədliyini geri götürməsinin bir səbəbi var: o budəfəki seçkidə də Adil Əliyevə böyük hesabla məğlub olacağını anladığından üçüncü dəfə bu biabırçılığı yaşamaq istəməyib”.\nSeçkilər bitsə də, Aslan İsmayılovun Adil Əliyev qarşısındakı məğlubiyyətdən qaynaqlanan aqressiyası səngimir. O, hər vəchlə Adil Əliyevin dürüst qələbəsinə kölgə salmaq üçün onun şəxsiyyətini hədəfə almağa çalışır. Bu cəhdlər Adil Əliyevin nüfuzuna xələl gətirməyə müvəffəq olmasa da, Aslan İsmayılovun cığal obrazını yaradır. “Cığallıq etmək Aslan İsmayılovun xarakteridir”- Adil Əliyev keçmiş rəqibinin növbəti həmlələrindən birinə məhz bu cümlə sözə başlayaraq cavab verir:\n“Aslan İsmayılov deyir ki, Adil Əliyev hansı gücünə səs yığmışdı. Ona demək istəyirəm ki, biz səsimizi gecə-gündüz çalışdığımız əməyin, zəhmətin və düzgün təbliğatın gücünə yığılmışdı. Onun nəzərinə çatdırım ki, mən təbliğat aparanda, Aslan İsmayılov Amerikaya səfər etməyi vacib bildi və ora getdi. Təbii ki, seçicilərə onları yarı yolda buraxıb qaçan namizəd, millət vəkili lazım deyil.\n… Sonra müsahibəsində parlamentdə “otura bilərdim” fikrini bildirir. Adamdan soruşarlar ki, istəmirdinsə, o zaman nəyə görə cənab İlham Əliyevin qəbuluna getmişdin? Yaxşı getdin və qəbulda oldun. Sənə şərt qoydular, sən də qəbul etmədin. Bəs, bilə-bilə ki, şərtləri qəbul etməmisən və sən seçilməyəcəksən, o zaman niyə namizədliyini irəli sürdün? Maraqlısı odur ki, hər yerdə də deyirdin ki, qəbulda olmuşam, mən seçilmişəm. Mən belə daşa düşürəm ki, sən gedib demisən ki, mən deputat olmaq istəyirəm, orada da sənə deyiblər ki, namizədliyini ver, seçicilərin etimadını qazan, seçkini ud, deputat seçil. Sən də namizədliyini verib, qaçdın Amerikaya şad xəbər verməyə ki, “dobro” almışam və təbliğat üçün pul verin.\nHüquqşunas və vaxtilə ADP-nin qurucularından olmuş Qurban Məmmədovun şəxsi saytında Aslan İsmayılovun öz məğlubiyyətini etiraf etməsi haqqında olduqca maraqlı bir yazışma var. Həmin yazışmadan bəlli olur ki, Qurban Məmmədov 2010-cu ilin parlament seçkilərində Aslan İsmayılovun vəkili olub və namizəd öz vəkilinə məğlubiyyətini etiraf edib. Yazışma belədir:\nQurban Məmmədov: Adil Əliyev düz deyir. Mənim belə bir fikrim olub. Mənim fikrim isə Sizin özünüzün dediyiniz fikrə əsaslanıb. 2005- ci il seçkilərindən sonra Siz özünüz etiraf etdiniz ki, Adil Əliyev İsa Qəmbərə və Sizə qalib gəlmişdi. 2005-ci ildə İsa Qəmbərə və Sizə qalib gələn bir adam 5 illik reklam və seçicilərlə işdən sonra, 2010-cu ildə tək Aslan İsmayılova qalib gəlməyə bilərdimi?\nBu yazışmanın ictimailəşdirilməsindən o da məlum olur ki, Aslan İsmayılov 2005 və 2010-cu ildəki seçkilərdə ağır yenilgiyə uğradığını qapalı çevrədə etiraf edibmiş. Siyasi nəzakət və ictimai məsuliyyət seçkidə uduzmuş namizəddən belə bir etirafı bütün cəmiyyət qarşısında etməsini vacib sayır. Lakin belə bir addım atmaq üçün gərəkən keyfiyyətlər Aslan İsmayılovda olmadığından yazışmanın sonunda Qurban Məmmədov öz kolleqasına belə bir məsləhət verməkdən çəkinmir: “Əziz dost, başqalarının yolunun səhv olduğunu sübut etməyin ən sınanılmış üsulu öz yolunu düz getməkdir. Milli Şuranın, müxalifətin ünvanına tənqidi fikirlər söyləməklə tutduğunuz mövqenin düzlüyünə kimlərisə inandırmağa çalışmayın. Yolunuzu düz gedin, yetər!”\nƏli Orucov həmin açıqlamasında həmçinin onu da bildirmişdi ki, Aslan İsmayılovun cəsarəti çatırsa, Sumqayıt hadisələri zamanı qurulan məhkəmədəki çıxışlarını, o cümlədən ittiham çıxışını mətbuata versin: “O zaman onun maskası, əsl eybəcər və məkrli sifəti bir daha görünəcək. O, bu gün də erməniləri müdafiə etməkdədir”.\nTags: Aslan İsmayılov\nPrevious Mübariz İbrahimovu təhqir edən ünsürü yetişdirən şəbəkə\nNext Bu gecə saat 2-yə qədər Bakı metrosuna giriş açıq olacaq


Marneuli Reqbi Festivalını Qəbul Edir – Marneuli FM\nCümə 24 Sentyabr 2021 / 19:21\n2017 ci il mayın 25 də saat 16:00 da, Marneuli şəhərinin mərkəzi stadionunda “Reqbi üzrə Gürcüstanın birliyi üçün həlak olmuş qəhrəmanlar adına həsr olunmuş festival” keçiriləcək.\nFestivalda Tbilisidən, Telavidən, Rustavidən və Marneulidən 8 komanda iştirak edəcək.\nFestivalda Yerli Hakimiyyət nümayəndələri, Marneulinin majoritar deputatları, Gürcüstan Reqbi üzrə Milli Federasiyasının nümayəndələri, Gürcüstanın bütövlüyü uğrunda həlak olmuş qəhrəmanların ailə üzvləri və digər maraqlı şəxslərdə iştirak edəcəklər\nFestivala qatılan hər bir komanda kubok və medal ilə təltif ediləcək.\nFestivalın məqsədi gənclər arasında reqbi idman növünü məşhurlaşdırmaq, dəbə çevirmək və Gürcüstanın bütövlüyü uğrunda həlak olan qəhrəmanları yad edərək ölümsüzləşdirməkdir\nQeyd etmək lazımdır ki, “Marneuli Armazisi” reqbi klubu, 2016 cı ilin sentyabrından Marneulinin dörd kəndində Qızılhacılı, Sereteli, Tamaris və Saimerloda yeni reqbi qrupları yaratdı.\nYüzədək uşaq məşqlərdə iştirak edir. Buda gənclər arasında sağlam həyat tərzini tətbiq etmək və perspektivli reqbiçilərin aşkarlanmasına yardımçı olur.\nHazirda Festivalın təşkilatçısı Marneuli Bələdiyyəsinin idman məktəbinin “Marneuli Armazisi” reqbi klubudur.\nAzərbaycan Beynəlxalq Bankı Gürcüsandaki fəaliyyətini dayandırır


Prezident İlham Əliyev Gəncədə “DET-AL Alüminium” MMC-nin zavodlarının açılışında iştirak edib (FOTO)\nSiyasət 21 Yanvar 2014 23:33 (UTC+04:00)\nAzərbaycan Respublikasının Prezidenti İlham Əliyev Gəncəyə səfəri çərçivəsində "DET-AL Alüminium" MMC-nin Detal Alüminium Kompleksinin alüminium yarımfabrikat istehsalı zavodlarının açılışında iştirak etmişdir.\nDünyada maliyyə və iqtisadi böhranın davam etdiyi bir dövrdə Azərbaycan iqtisadiyyatı sürətlə inkişaf edir. Prezident İlham Əliyevin tapşırıqlarına uyğun olaraq iqtisadiyyatın şaxələndirilməsi, qeyri-neft sektorunun və sənayenin əsaslı şəkildə inkişafı başlıca prioritetlərdəndir. Qarşıya qoyulan əsas məqsədlərdən biri də ölkəmizin regionlarında sənayeni daha da inkişaf etdirməkdir.\nÖlkənin qeyri-neft sektoruna yönəldilən investisiyalar Azərbaycan iqtisadiyyatının daha da inkişafına və keyfiyyətli yerli məhsullar istehsalının genişləndirilməsinə hərtərəfli təkan verir. Bu baxımdan Gəncədə "DET-AL Alüminium" MMC-nin Alüminium Kompleksinin alüminium yarımfabrikat istehsalı zavodları da Azərbaycan iqtisadiyyatına mühüm töhfədir. Prezident İlham Əliyevin 2014-cü ilin Azərbaycan Respublikasında "Sənaye ili" elan edilməsi" haqqında Sərəncamına əsasən bu zavodların fəaliyyəti ölkə iqtisadiyyatının sənayeləşdirilməsinin sürətləndirilməsi, yeni təşəbbüslər nəzərə alınmaqla sənayenin modernləşdirilməsi, rəqabətqabiliyyətli müasir və prioritet istehsal sahələrinin yaradılması sənayenin innovasiyalar əsasında inkişafının və yeni iş yerlərinin açılmasının təmin olunmasına xidmət edir.\nPrezident İlham Əliyev ölkədə alüminium sənayesinin inkişafına və "DET-AL Alüminium" Kompleksinin alüminium yarımfabrikat istehsalı zavodlarının tikinti və quraşdırma mərhələsi, texnoloji və istehsal prosesləri, məhsulların növü və təyinatı haqqında hazırlanan stendlərə və bu prosesi əks etdirən videoçarxa baxdı.\nVurğulandı ki, gələcəkdə kompleksdə mövcud alüminium yarımfabrikatlarından son məhsulların istehsalı ilə bağlı işlər görüləcəkdir. Zavodların fəaliyyəti nəticəsində 300-ə yaxın yeni iş yeri açılmışdır. Bütövlükdə "DET-AL Alüminium" Kompleksində 1400 nəfər işlə təmin edilmişdir.\nBu Kompleks ölkədə qeyri-neft sektorunun şaxələndirilməsinə, regionlarda sənaye potensialının gücləndirilməsinə, sənayenin, habelə əlvan metallurgiya sənayesinin inkişafına mühüm töhfə verəcəkdir.


31 Avqust 2019 21:39\nAzərbaycanda sentyabrın 1-nə gözlənilən hava proqnozu açıqlanıb.Ekologiya və Təbii Sərvətlər Nazirliyinin Milli Hidrometeorologiya Departamentindən Azərtac-a verilən məlumata görə, Bakıda və Abşeron yarımadasında havanın dəyişkən buludlu olacağı, əsasən yağmursuz keçəcəyi gözlənilir. Şimal-qərb küləyi əsəcək, gündüz cənub-şərq küləyi ilə əvəzlənəcək. Havanın temperaturu Abşeron yarımadasında gecə 16-20°, gündüz 23-26° isti, Bakıda gecə 17-19°, gündüz 24-26° isti olacaq. Atmosfer təzyiqi norma daxilində – 760 millimetr civə sütunu, nisbi rütubət 70-80, gündüz 55-65 faiz təşkil edəcək.Abşeron çimərliklərində şimal-qərb küləyi əsəcək, gündüz cənub-şərq küləyi ilə əvəzlənəcək. Dəniz suyunun temperaturunun şimal çimərliklərində – Sumqayıt, Novxanı, Pirşağı, Nardaran, Bilgəh, Zuğulbada 22-23°, cənub çimərliklərində – Türkan, Hövsan, Sahil, Şıxda 23-24° isti olacağı gözlənilir.Azərbaycanın rayonlarının bəzi yerlərində şimşək çaxacağı, yağış yağacağı, gecə ayrı-ayrı şimal və şərq rayonlarında leysan xarakterli olacağı ehtimalı var. Gündüz əksər rayonlarda hava əsasən yağmursuz keçəcək. Səhər bəzi yerlərdə duman olacaq. Şərq küləyi əsəcək. Havanın temperaturunun gecə 14-19°, gündüz 25-30° isti, dağlarda gecə 8-13°, gündüz 15-20° isti olacağı ehtimal edilir.Naxçıvan Muxtar Respublikasında hava əsasən yağmursuz keçəcək. Lakin axşam bəzi yerlərdə şimşək çaxacağı, yağış yağacağı gözlənilir. Şərq küləyi əsəcək. Havanın temperaturu gecə 13-18°, gündüz 27-32° isti olacaq.Yuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, Daşkəsən, Gədəbəy rayonlarının bəzi yerlərində yağış yağacağı, gündüz tədricən kəsiləcəyi gözlənilir. Gecə və səhər ayrı-ayrı yerlərdə duman olacaq. Şərq küləyi əsəcək, ayrı-ayrı yerlərdə arabir güclənəcək. Havanın temperaturunun gecə 8-13°, gündüz 15-20° isti olacağı proqnozlaşdırılır.Gəncə şəhərində, Qazax, Goranboy, Tərtər, Ağdam, Füzuli, Cəbrayıl rayonlarının bəzi yerlərində şimşək çaxacağı, arabir yağış yağacağı, gündüz havanın əsasən yağmursuz keçəcəyi gözlənilir. Şərq küləyi əsəcək. Havanın temperaturunun gecə 15-20°, gündüz 24-29° isti olacağı bildirilir.Balakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarının bəzi yerlərində yağış yağacağı, gündüz əsasən yağmursuz keçəcəyi gözlənilir. Gecə və səhər ayrı-ayrı yerlərdə duman olacaq. Şərq küləyi əsəcək. Havanın temperaturunun gecə 13-18°, gündüz 20-25° isti, dağlarda gecə 7-12°, gündüz 13-18° isti olacağı ehtimal edilir.Mərkəzi Aran: Mingəçevir və Şirvan şəhərlərində, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Hacıqabul, Salyan, Neftçala rayonlarında hava əsasən yağmursuz keçəcək. Lakin gecə bəzi yerlərdə şimşək çaxacağı, qısamüddətli yağış yağacağı ehtimalı var. Səhər ayrı-ayrı yerlərdə duman olacaq. Şərq küləyi əsəcək. Havanın temperaturunun gecə 14-19°, gündüz 25-30° isti olacağı gözlənilir.Masallı, Yardımlı, Lerik, Lənkəran, Astara rayonlarında arabir yağış yağacağı, gecə bəzi yerlərdə leysan xarakterli olacağı ehtimal edilir. Gündüz hava əsasən yağmursuz keçəcək. Səhər dağlarda duman olacaq. Şərq küləyi əsəcək. Havanın temperaturunun gecə 17-20°, gündüz 24-27° isti, dağlarda gecə 9-14°, gündüz 17-22° isti olacağı ehtimalı var.xeber100.com


6 tələbənin ölümü ilə bağlı məhkəmə başladı - Vəkil dustağı tanımadı - Editor.az\n6 tələbənin ölümü ilə bağlı məhkəmə başladı – Vəkil dustağı tanımadı\n16:08 | 20 İyun, 2017\nŞ.Atayev valideynlərdən hadisə haqda soruşub və təqsirləndirilən şəxsi tanımadığı bəlli olub: “Bu hansı qəzadır? Sumqayıt yolunda olan? Televizorda göstərmişdilər, bu həmin adamdır?”.\nİclas başa çatdıqdan sonra valideynlər sürücü N.Həsənovu təhdid ediblər: “Əgər 3 uşağının yaşamağını istəyirsənsə, uşaqlarım il mərasiminə qədər türmədə özünü öldür. Yoxsa, biz sənin uşaqlarını öldürəcəyik”.\nAzərbaycanda 75 yaşlı qadın hovuzda boğularaq öldü


Yuxuda laboratoriyada isləmək-röya sahibinin çox bilikli və yetgin bir adam olduğunu göstərir.\nYuxuda LAVANDA ÇİÇƏYİ\nAnormal bəzi durumlarla qarşı-qarşıya qalına biləcəyinin bəlirtisi olaraq qəbul edilir. Lavanda çiçəyi qurusunu yastıq, yataq arasına qoymaq-qara sevda bəlirtisi kimi yozulur. Lavanda odekolonu isə müjdəyə yozulan röyalardan hesab edilir.\nYuxuda lağıma düşdüyünü görən adam iş həyatından dolayı asanlıqla qurtara bilməyəcəyi bir duruma düşəcəkdir. Röyanı görən qadınsa, dostu onu aldadaraq pulunu əlindən alacaqdır.\nYuxuda LADİN (şam ağacı növü)\nRöyasında ladin ağacı görən adam qısa zamanda muradına yetişəcəkdir.\nYuxuda lalələrlə bəzənmiş bir çəmənlik görmək-röya sahibi öz mühitində faydalı bir vəzifəyə təyin ediləcəksə də, bu vəzifə onun şəxsi rahatlığını və əmin-amanlığını pozacaqdır. Röyada lalə toplamaq-təhlükəli bir yoldaşlıqdan sonra vaxtında ayılıb işin fərqinə varacaq və bu təhlükəni aradan qaldıra biləcəksiniz.\nRöyada lampa yandırmaq və ya işığında oxumaq-bu röya cavan oğlan üçün müşkül və çətin bir duruma düşəcəyinə; orta yaşlı adam üçün-həyatda uğur qazanmaqdan ötrü hələ təcrübə sahibi olmadığına; gənc qız üçün-xoş və əyləncəli bir ziyafətə gedəcəyinə; yaşlılar üçün-yaxşı bir işdə gözlənilmədən bəxtinin gətirəcəyinə işarə sayılır.\nYuxuda LAF ATMAQ (söz atmaq)\nRöyada birisinə, yaxud gənc bir qıza söz atmaq-acizliyə işarədir.\nYuxuda LACİVƏND (səmavi rəng)\nRəsmi bir toplantıya çağrılacaqsınız.\nRöyada leylək görmək yolçuluğa, səfərə yozulur, eyni zamanda, toplantı və ortaqlığı sevən kimsələri ifadə edir. Qış aylarında leyləkləri bir yerə toplanmış görmək-oğurluğa və ya yol kəsməyə, düşmənlə savaşa, havanın soyuq olmağına, üzüntü və iztiraba içarədir. Leyləklərin dağınıq olduğunu görmək-səfərə çıxmaq istəyən, yaxud səfərə ərəfəsində olan adam üçün xeyrə əlamətdir. Röyada leylək görmək-evə qonaq gələcəyini də ifadə edir.\nTƏNƏKƏÇİ-Röyada lehimçi-tənəkəçi görmək-qadının xəstələnəcəyinə işarədir.\nBir adamın yuxuda öz paltarında ləkə görməsi-üzüntüyə və kədərə; günəşdə ləkə görmək-qorxu və dəhşətə işarədir.\nSəhnədə və ya başqa bir yerə liliput görmək-xeyrə yozulur, dərd-sərinizin yuxuda görülən balacaboy insanlar kimi xırda və əhəmiyyətsiz olduğunu göstərir. Röyada bir liliputa yardımda bulunmaq-əvvəllər kiməsə eləmiş olduğunuz yaxşılıq uzun zaman unudulmayacaq və bəlkə də ehtiyac duyduğunuz bir məqamda bunun əvəzini, mükafatını görəcəksiniz.\nRöyada limon görmək-birisini qınamaq, məzəmmət etməkdir. Yuxuda görülən limon sarıdırsa və röya sahibi tərəfindən yeyilmişsə-malı, var-dövləti ifadə edir. Yaşıl limon sarı limondan daha xeyirli yuxudur. Röyada birisi birisinə limon verərsə, limon verən alanı qınayacaq, utandıracaq. Yuxuda limon ağacı görmək-varı və xeyirxahlığıyla məşhur, lakin nəfsində, tədbirlərində doğru olmayan qadına yozulur.\nYuxuda LİRƏ (pul)\nYuxuda LOBYA SALATI\nYuxuda LOVĞA, ƏDABAZ ADAM\nYuxuda LÜT PEYĞƏMBƏR\nRöyada Lut peyğəmbəri görən adam düşməninə üstün gələcək və onun bütün düşmənləri Allah tərəfindən yeniləcəkdir. Əgər xalq Lut peyğəmbərin dövdündəki kimi bədxahlıq və əxlaqsızlıq yolundadırsa, onda onlar məhv olacaq, şəhərləri alt-üst ediləcəkdir. Bir qadın yuxuda həzrəti lütün qarısını görərsə, o qadın öz ərinə itaət etməz, varını-dövlətini israf edər. Lüt peyğəmbərin ailəsini yuxuda görmək-o yerdə yaşayan qadınlar haqqında fitnə-fəsad törəyəcək.\nYuxuda LÜĞƏT (sözlük)\nRöyada açıq lüğət kitabı görmək-əzmkar və diqqətli olmağınız sayəsində çoxlu pul qazanacağınıza işarədir. Bağlı lüğət kitabı-dostlarınızın haqqınızda söylədiyi gurultulu sözlərə və təriflərə uymamağın gərəkliyini ifadə edir.


Minimum vaxt və səylə necə sağlam olmaq mümkündür - BBC News Azərbaycanca\nƏzələ kütləsini qorumaq, ürək-damar hərəkətləri qədər vacibdir, mütəxəssislər bildirir.\nBizim hər birimiz, idman etməliyik. Bəs, vaxtının çoxunu idman zalında keçirməyərək istədiyini necə əldə etmək olar?\nKitablarda müntəzəm idman sayəsində, daha yaxşı görünə biləcəyimiz, özümüzü daha yaxşı hiss edəcəyimiz və daha uzunömürlü olacağımız yazılır.\nReallıq isə başqadır.\nBir çoxumuz özümüzdə bu həvəsi tapmaqda çətinlik çəkirik. İlə daha əzmli başlasaq da, bir neçə həftə sonra, məqsədimizin sehrli şəkildə ərşə çəkildiyini görə bilərik. Hətta, daha çox çalışsaq belə, biz nəticə görə bilmərik. Bu da, pis rejim ilə vaxtımızı boşa sərf etmək şübhəsi doğura bilər.\nSağlam vücuda sahib olmağın asan yolu olmasa da, elm başqa cavablar təqdim edir: ən az səylə daha yaxşı nəticələrə varmaq üçün hansı yollardan istifadə etmək olar.\nİdman etməmişdən öncə, dartınmağa ehtiyac varmı?\nQısa dartınmanın heç biri ziyanı yoxdur, lakin sübut olunub ki, bunun xeyri də yoxdur.\nÜç geniş və təsadüfi seçilmiş araşdırma göstərib ki, bu, gərilmə və ya yaralanma riskini azaltmır. Nə də ki, növbəti səhər hiss edəcəyiniz yüngül bədən ağrılarını azaldır.\nƏgər vaxtınızdan daha səmərəli istifadə etmək istəyirsinizsə, hər dəfə idmandan əvvəl və sonra, yüngül akrobatik hərəkətlər edin.\nBu əzələləri hərəkətə gətirməklə yanaşı, kaloriləri də yandıracaq.\nAğırlıq qaldırma, təkcə atlet və bodibildinqçilər üçündür?\nYox. Baxmayaraq ki, daimi ürək-damar hərəkətləri vacibdir, ağırlıq qaldırmanın estetik gözəllikdən başqa, bədən üçün bir çox üstünlüyü var.\nƏzələ, insulin və qan şəkərini tənzimləyərək ikinci dərəcəli diabetlə mübarizə aparmağa kömək edir, ümumi ürək-damar sağlamlığını yaxşılaşdırır və xərçəng riskini azaldır.\nBu, əzələ və sümük kütləsini itirmək şansının daha çox olduğu yaşlılar üçün daha mühüm ola bilər, lakin, araşdırmalar göstərir ki, müntəzəm müqavimət təlimləri hərəkətliliyi artırır və aşağı bel ağrısı və osteoporoz kimi problemləri aradan qaldırır.\nHansı qida əlavələrindən istifadə etmək lazımdır?\nSağlam qıda mağazalarının satdığı idmandan sonra içə biləcəyiniz qarşıqlar çoxdur.\nAmma ən ucuz alternativ, sadə şokoladlı süddür.\nOnun tərkibində karbohidrat, proteinə qarşı dördün birə nisbətindədir və bu da, məşğələ toxumalarını yenidən bərpa edir, natrium kimi əzələ üçün vacib və idman zamanı dağılaraq, ağrılar yaradan elektrolitləri əvəzləyir.\n"Yüksək İntensivlikli Məşğələnin" üstünlüyü nədədir?\nƏgər vaxtınızın çoxunu idman zalında keçirə bilmirsinizsə, bu halda Yüksək İntensivlikli Məşğələyə (YİM) müraciət edin.\nBu, hərəkətləri bir neçə dəqiqəyə çevirən qısa məşğələdir. Amma, yanaşma hamı üçün yararlı olmaya bilər - sübut olunub ki, 20% insanın bundan heç bir xeyir görmür, 15% isə məcbur şəkildə gərgin işləyərək, uzun saatlar sərf olunaraq əldə olunan akrobatik sağlamlıq və artan insulin həssaslığını bu yolla qazana bilirlər.\nBu, genetik olaraq, hüceyrələrimizin dartınmaya verdiyi fərqli cavabdan asılıdır.\nŞokoladlı süd, tərkibindəki karbohidratların proteinə nisbətinə görə, bahalı məşğələ əlavələri qədər effektiv olur\nBBC aparıcısı Michael Mosley, BBC News-dan oxuduğu bir məqalədə bu ideyanı sınamaq qərarına gəlib. O, dörd həftəlik proqramı bir neçə dəqiqəlik YİM ilə əvəzləyib.\nRejimə, məşğələ velosipedində bir neçə dəqiqə qızınma hərəkətləri, daha sonra 20 saniyə güclü hərəkət daxil idi. O, həftəlik məşğələsini bunu yenə bir dəfə təkrarlamaqla bitirir.\nBaşqa (daha çətin) sınaqda isə, iştirakçılar, həftədə 15 dəqiqə YİM ilə məşğul olurlar. Nəticədə qan təzyiqinin 16% düşməsi və qandakı oksigenin 17% artması müşahidə olunub. Bu da, ürək və ciyərin daha yaxşı fəaliyyət göstərdiyini sübut edib.\nAydındır ki, YİM, hamı üçün eyni deyil və öncədən həkimlə məsləhətləşməkdə fayda var. Xüsusilə də, bu növ məşğələyə alışıq deyilsinizsə və ya hər hansısa müalicədən keçirsinizsə. Lakin, gərgin iş və həyat rejimində idmana vaxtı az olan insanlar üçün YİM, çıxış yolu ola bilər.\nBu məqalənin orijinalını ingilis dilində BBC oxuya bilərsiniz.


İtaliyanın "Vespa" motoroller istehsalçısı ikitəkərli, öz-özünü tənzimləyən "Gita" yük robotunun təqdimetmə tarixini və qiymətini açıqlayıb.\nLent.az "ictnews"a istinadla xəbər verir ki, hər yerdə öz sahibini müşayiət edən mexanikləşdirilmiş yükdaşıyan noyabrın 18-dək satışa çıxarılacaq. ABŞ-da onun qiyməti 3250 dollar təşkil edir.\nYenilik "Vespa"nın innovativ layihələr laboratoriyası "Piaggio Fast Forward" tərəfindən işlənib hazırlanıb. 18 kq-lıq yük bölməsi ilə təchiz edilmiş "Gita" robotu kiçikölçülü yüklərin (məhsullar, elektronika, uşaq və ev heyvanları üçün oyuncaqlar) daşınması üçün düşünülüb.


Görməni necə yaxşılaşdıraq?,vitamini, kələm, sarımsaq, balıq, təsir, qaraciyər, müsbət, görməyə, ispanaq, istifadə, həmçinin, Vitamin, təmin, orqanizmində, zəifləməsinin, zəngindir, qarşısını, Orqanizmi, lobya, paxlalılar\nFeat.Az:FeaT.Az » Sağlamlıq » Görməni necə yaxşılaşdıraq?\nOrqanizmimizin sağlam olması üçün hər zaman vitaminlərə ehtiyacı vardır. O cümlədən, görməmizin yaxşı və ya pis olması, bəzi halları çıxmaq şərtilə, bilavasitə müəyyən vitaminlərin olub-olmamasından asılıdır.\nBu baxımdan, məqsədəuyğundur ki, görməyə müsbət təsir göstərən vitaminləri nəzərdən keçirək.\nVitamin A - bu vitamin çatışmazlığı insan orqanizmində görmənin zəifləməsinə və gecə korluğunun yaranmasına səbəb olur. Bu vitaminin qəbulu görmə zəifləməsinin qarşısını alır, həmçinin bir çox göz xəstəliklərinin müalicəsi zamanı effektlidir. Orqanizmi A vitamini ilə zənginləşdirmək üçün yerkökü, balqabaq, tomat, şirin bibər, kələm, ispanaq, lobya, yaşıl noxud, balıq yağı, süd,kərə yağı,qaraciyər və s. istifadə edin .\nVitamin B2 - Gözün tor qişasını ultrabənövşəyi şüaların zərərli təsirlərindən qoruyur. Milli.Az deyerler.org-a istinadən bildirir ki, gözün normal fəaliyyətini tənzimləyir. B2 vitamini - qaraciyər, yumurta, süd və süd məhsulları, maya, paxlalılar, kələm, ispanaq, sarımsaq, pomidor, itburnu, ərik və s.bu kimi qidaların tərkibində kifayət qədərdir.\nVitamin B5 - Görmə zəifləməsinin qarşısını alır, insan orqanizmində maddələr mübadiləsinə təsir göstərir. Orqanizmi B5 vitamini ilə təmin etmək üçün süd məhsulları, ət, qaraciyər, balıq, yumurta, lobya, noxud, göbələk, paxlalı bitkilər, gül kələmi, çuğundur, sarımsaq və s. istifadə edin.\nİti görməni təmin edən vitaminlərdən biri də S vitaminidir ki, göyərti, kələm, qarağat, çaytikanı, sarımsaq, pomidor, itburnu, sitrus meyvələri, kivi və s. tərkibində zəngindir. S vitamini həmçinin immuniteti gücləndirir. Qaragilənin də tərkibi S vitamini ilə zəngindir Qaragilə görməyə müsbət təsir göstərən müalicəvi xüsusiyyətlərə malikdir, göz damarlarının arxa divarını möhkəmləndirir, görməni yaxşılaşdırır.\nD vitamini isə konyuktivitin müalicəsində kömək edir. D vitamini günəş şüaları vasitəsilə yaranır, həmçinin balıq, balıq yağı, süd və sarımsaqda olur.\nBunlarla yanaşı, orqanizmin oksigenlə təminini gücləndirən E vitamini və təzyiqi tənzimləyən kaliumun da görməyə müsbət təsirləri vardır. Yumurta, bitki yağları, kələm, brokkoli, ispanaq, paxlalılar, göyərti, sarımsaq,kartof və s. istifadə etməklə orqanizminizi E vitamini və kalium ilə təmin edə bilərsiniz.\nBuna görə də qida rasionunu elə təşkil etmək lazımdır ki, hər gün maksimum vitaminlərə malik olaq. Mütəxəssislərin tədqiqatlarına əsasən təbii vitaminlər apteklərdə alınanlardan daha yaxşı mənimsənilir.\nElə isə düzgün qidalanaq və dünyaya daha aydın gözlərlə baxaq!\nBağırsaqları təmizləyən, görməni yaxşılaşdıran\nGözlərin sağlamlığını qorumaq üçün nə yemək


“Ordumuzun qazanılan qələbəsi münasibətilə dövlətimizi və xalqımızı təbrik edirik. İnanırıq ki, qarşıdakı günlərdə ordumuz bizi daha da sevindirəcək və torpaqları geri qaytaracağıq”.\nApasport.az saytının məlumatına görə, bunu Azərbaycan Premyer Liqasının IV turunun “Neftçi” – “Qəbələ” oyunundan (1:1) sonra “qırmızı-qaralar”ın baş məşqçisi Elmar Baxşıyev deyib.\n40 yaşlı çalışdırıcı matçdan sonrakı mətbuat konfransında görüş barədə fikirlərini açıqlayıb: “Maraqlı oyun oldu. Hər iki komanda hücum futbolu nümayiş etdirdi. Sərgilədiyimiz oyundan məmnunam. İstədiyimiz futbolu göstəririk. Oyundan-oyuna daha baxımlı oyun nümayiş etdirəcəyimizə inanıram. Hər qarşılaşmaya rəqibin kimliyindən asılı olmayaraq diqtə edən oyun seçirik. Bu, bəzən alınır, bəzən isə yox”.\nBaxşıyev səfər görüşünə 3 xal üçün çıxdıqlarını qeyd edib: “Neftçi” ilə oyuna 3 xal üçün gəlmişdik. Bir xal qazandıq. Amma futbolçularımın da əməyini dəyərləndirmək lazımdır. Bizim işimiz komandaya qiymət verməkdik. Məncə hakim görüşü normal idarə etdi. Sonda qol buraxmağımızı konsentrasiya və ya yorğunluqla əlaqələndirməzdim. “Neftçi” tempi artırıb daha çox təzyiqi göstərdi. Bunun nəticəsində müdafiədə səhv edib qol buraxdıq. Ceyms Adeniyi tanıdığımız futbolçudur. Uzun müddət futboldan kənar qalıb. Güvəndiyimiz oyunçudur. Onun komandaya faydası olacaq”.\nAzərbaycan Premyer Liqası Neftçi - Qəbələ Elmar Baxşıyev\n“Fənərbaxça”ya keçidi rəsmiləşdi - Məsut Özilin


Kəndlini məhsulsuz qoyan doludan necə qorunmaq olar? - ŞƏRH - Azinforum.az İnformasiya Portalı\nAna səhifə / Sosial / Kəndlini məhsulsuz qoyan doludan necə qorunmaq olar? – ŞƏRH\nKəndlini məhsulsuz qoyan doludan necə qorunmaq olar? – ŞƏRH\nMövsümdən və hava şəraitindən asılı olaraq müxtəlif təbiət hadisələri baş verir.\nBəzən də bu təbiət hadisələri sözün əsl mənasında təbii fəlakətə çevrilir, ictimai həyatın bütün sahələrinə böyük zərər verir.Təbiət hadisələrinin daha çox zərər vurduğu sahələrdən biri də kənd təsərrüfatıdır.Xüsusən də, yaz və yay aylarında güclü yağışlar, dolu kənd təsərrüfatına, əkin sahələrinə böyük ziyan vurur.Ziyanın miqyası müxtəlif olsa da nəticə dəyişmir.Dolunun bu sahəyə nə kimi ziyanları var və bundan necə qorunmaq olar?\nMəsələ ilə bağlı kənd təsərrüfatı üzrə ekspert Nicat Nəsirli Cebhe.info-ya açıqlamasında bildirib ki, ümumiyyətlə, Azərbaycanın kənd təsərrüfatı istehsalı üçün bir sıra risklər mövcuddur:\n“Bunlardan biri də ilkin yazda, xüsusən dağlıq ərazilərdə bəzən də aran bölgələrində rast gəlinən dolu hadisələridir. Hesablamalar göstərir ki, dolu kənd təsərrüfatına 70%-dən çox ziyan vuran təbii faktorlardan biridir.Nəzərə alsaq ki, Azərbaycanda ənənəvi olaraq taxılçılıq və meyvəçilik geniş yayılıb.Dolu xüsusən bu iki sahə üzrə ciddi təhlükə yaradır.Dolu yağması nəticəsində taxıl yatır və bitkinin boy verməsi mümkün olmur”.\nO həmçinin bildirib ki, biçin zamanında hər hektar sahədə təxminən 50 faiz məhsul itkiyə gedir:\n“Taxıl bir daha özünü qaldıra bilmir, nəticə kombaynlar da taxılı çox aşağıdan biçə bilmir. Dolunun ikinci zərbə vurduğu istiqamət meyvəçilikdir.\nAzərbaycan iqliminə görə bu ağacların çiçəkdən çıxıb bar vermə dövrünə qədəm qoyanda baş verir. Bu təxminən aprel ayının ortaları, may ayının əvvəllərinə təsadüf edir. Hər il biz hər iki sahə üzrə dolunun müxtəlif bölgələrdə böyük ziyanlar vurduğunu müşahidə edirik. Eyni zamanda ənənəvi əkinçilik sahələrindən biri də kartofçuluqdur.Dolu bu sahə üçün daha təhlükəli bir amil sayılır.Çünki, kartof kökümeyvəlilər cinsinə daxil olan bitkidir.Onun meyvəsi kökündə olur, amma onu əsas olaraq fizioloji inkişaf etdirən yaşıl kütləsidir.Yaşıl kütləni dolu vuraraq yatırdır və nəticədə onun meyvələrində inkişaf dayanır.Bu mənada Azərbaycan kənd təsərrüfatı üçün bir çox risklərin olduğu coğrafi iqlim qurşağında yerləşir və buraya doluya bərabər bir çox risklər daxildir”.\nDolunun risklərindən və ziyanından necə qorunmaq olar? Sualı cavablandıran ekspert qeyd edib ki, Sovet dövləti bunun qarşısını almaq üçün bir sıra primitiv üsullardan istifadə edirdi:\n“Müxtəlif nöqtələrə toplar qoyulurdu. Əvvəlcədən verilən hava proqnozu əsasında hərəkət edən buludlar toplar vasitəsi ilə dağıdılırdı və dolunun mənfi təsirləri müəyyən faizi aşağı salına bilirdi.\nMüasir dövrdə bunun alternativi iqtisadi alət deyilən kənd təsərrüfatını sığorta sistemdir.Lakin biz hazırda kənd təsərrüfatına tədbiq oluna sığorta sistemindən danışa bilmərik. Hər il istehsalçılarımız dolu və digər təbiət hadisələrinin təsirindən ziyan çəkir, 50-70 % faizi civarında məhsulun itkiyə getməsi ilə ziyana düşürlər. Və biz hesab edirik ki, optimallaşdırma aparılarsa, kənd təsərrüfatına sığorta sistemi tədbiq olunarsa bu cür hallarda biz istehsalçıları müdafiə edə bilərik”.\nÖncəki Mirşahinin tutdurduğu QHT sədrinin oğlu azad edildi\nNövbəti Putin Köçəryanı niyə dəstəkləyir? – Şərh


Bu ilin martı son 137 ilin ən isti mart ayları sırasında ikinci yeri tutur - Novator.az\nBu ilin martı son 137 ilin ən isti mart ayları sırasında ikinci yeri tutur\nUzun illərdir qlobal iqlim dəyişikliyi ilə bağlı tədqiqat aparan NASA alimlərinin bildirdiyinə görə, 2017-ci ilin martı son 137 ilin ən isti mart ayları sırasında ikinci yeri tutur.\nBirinci yeri 2016-cı ilin martı tutub. Həmin ilin mart ayında dünyada orta temperatur normadan selsi ilə 1,27 dərəcə yüksək olub.\nNovator.az-ın məlumatına görə, NASA-nın Qoddar adına Kosmik Tədqiqatlar İnstitutunun açıqlamasında bildirilir ki, bu ilin martı ötən illə müqayisədə rekord həddi aşmasa da, 1880-ci ildən 2016-cı ilə qədərki mart aylarının hamısından isti keçib.\nAlimlər bildirirlər ki, 2017-nin martının 2016-dan nisbətən sərin olması qlobal istiləşmə prosesinin səngidiyini göstərmir. Əksinə, bu proses davam edir və getdikcə sürətlənir.\nPeyk məlumatlarını, meteoroloji stansiyaların hesabatlarını araşdırıb öyrənən NASA tədqiqatçıları vurğulayırlar ki, Yerin atmosfer qatında anomal hava axınının miqyası genişlənməkdədir.\nAlimlər qlobal istiləşmədə insan amilini də xüsusi qeyd edirlər. İctimai nəzarətsizlik ucbatından havaya çoxlu zəhərli maddə buraxılır, bu isə temperaturun dəyişməsinə, havaya qarışan qazların təsiri altında istilərin anomal həddə çatmasına şərait yaradır.\nBir qədər əvvəl Dünya Meteorologiya Təşkilatı 2017-ci ildə dünyada “cəhənnəm iqlimi” olacağını bəyan etmişdi. Təşkilat məruzəsində bildirmişdi ki, 2016-cı il yaxın tarixdə ən isti illərdən olub və 2017-ci il daha isti keçəcək. Məruzəyə əsasən, havada karbon qazının çoxalması, dünya okeanlarında temperaturunun yüksəlməsi, buzlaqların əriməsinin sürətlənməsi dəhşətli nəticələrə gətirib çıxara bilər.


Azercell-in 5G-si necə işləyəcək\n5G öncəki rabitə standartları ilə müqayisədə daha yüksək yükləmə və endirmə sürətinə malikdir\nAzercell bu həftə Azərbaycanda ilk dəfə olaraq 5G - beşinci nəsil mobil rabitə şəbəkəsini təqdim edib.\nŞirkət bununla bağlı səhifəsində yazır: «Bu texnologiya bizi supersürətli və kəsintisiz internetlə təmin edir». Bundan başqa, müştərilərinə gözəl vədlər verir: «Dəqiqələrlə yükləmə bir neçə saniyədə mümkün olacaq», «canlı yayımlar və internet zənglərində qırılmalar unudulacaq».\n«2-3 min manatlıq telefon sahibləri istifadə edə biləcəklər»\nİnternet üzrə mütəxəssis, Azərbaycan İnternet Forumunun üzvü Vahid Qasımov Azərbaycanda 5G-ni bir çox cihazların dəstəkləmədiyini deyir və buna görə də ondan çox az vətəndaşın yararlanacağını güman edir.\n«Onu bazara buraxsalar belə ondan ancaq 2-3 min manatlıq telefon sahibləri istifadə edə biləcəklər. Belələrinin sayı isə Azərbaycanda yetərincə azdır», – mütəxəssis söyləyir.\nYeri gəlmişkən, 5G-ni dəstələyəcək mobil telefonların Azərbaycana dekabrdan gətiriləcəyi bildirilir.\nİstifadəçilər nə deyir\nSosial mediada Azercell-in bu addımını tənqid edənlər az deyil. Məsələn, Tural Baxışov şirkətin Facebook səhifəsində yazır: «5G-yə keçin, bəlkə 3G gördük».\nAzər Məmmiyevin yanaşması belədir: «Buna sərmayə qoymaqdansa bölgələrdə, metroda interneti stabilləşdirmək daha düzgün olar, zənnimcə».\n'Hökumət, heç olmasa, beynəlxalq danışıq tariflərini azaltsın'\nIntow H-ov yazır: «Ay Azercell, Azərbaycanın elə bölgələri var ki, camaat 3G tapanda sevinir. Vallah, gözümün şahidiyəm. Baxın Türkiyəyə, görün neyləyirlər, hər yerində 4G, 5G tutur o boyda Türkiyədə, biz bu balaca Azərbaycanda düz əməlli 4G tuta bilmirik, qaldı ki 5G gətirirsiz Azərbaycana. 4G düzgün işləyir ki, 5G gəlsin?..».\n«Multimedia» İnformasiya Texnologiyaları Mərkəzinin direktoru Osman Gündüz isə sosial mediada Azercell-dən normal mobil internet və mobil danışıq xidməti ala bilməyən istifadəçilərin bu xəbərə münasibətini belə qruplaşdırıb: «Təxminən 1% xoş münasibət sərgiləyib, 10%, heç olmasa, normal 2G istəyib, 70-80% normal 3G-4G arzusundadır».\n«5G-dən ancaq 2-3 min manatlıq telefon sahibləri istifadə edə biləcəklər»\nO.Gündüz ümid edir ki, Azercell, nəhayət, dövlət şirkəti olaraq hesabatlılığı, xidmət səviyyəsini artıracaq, 2G, 3G, 4G -nin real əhatə dairəsi ilə bağlı normal bir xəritəni hazırlayıb təqdim edəcək.\nV.Qasımovsa hesab edir ki, şirkət ilk növbədə reklam xarakterli addımlara yox, keyfiyyəti artırmağa yönəlik addım atmalıdır: «Hazırda Azercell-də müştəri məmnuniyyəti sıfırdır. Onun xidmətindən əvvəllər biznes çevrəsi istifadə edirdi, keyfiyyəti yaxşıydı, interneti sürətliydi.\nHazırda camaat onu söyür və müştərilər başqa mobil operatorlara üz tutur. Azercell-in 2G-si də bərbad haldadır, 3G-si də. Onamı yaraşır indi 5G buraxmaq? Bu, tamamilə marketinq addımıdır, arxasında heç nə dayanmır».\nAzadlıqRadiosu bu tənqidlərlə bağlı sualları Azercell-ə ünvanlayıb. Şirkətdən bildirilib ki, onlar sualları əlaqədar şəxslərə yönləndiriblər, cavab olacağı halda göndərəcəklər. İki gün ərzində cavab gəlməyib.\nNiyə lisenziya Azercell-ə verildi\nYeri gəlmişkən, hər iki mütəxəssis də Azercell-ə 5G üçün lisenziya verilməsini inhisarçılıqla izah edirlər. V.Qasımov deyir ki, digər iki mobil operatora bununla bağlı lisenziya verilmədiyi halda üstünlük Azercell-ə verildi.\nO.Gündüzsə cəmi bir-iki il öncə Bakcell-in Azərbaycanda ilk dəfə 5G texnologiyasına hazırlığı nümayiş etdirdiyini xatırladır: «2017-ci ilin dekabrında Bakcell şirkəti «BakuTel-2017» sərgisində quraşdırılmış stendində Azərbaycanda ilk dəfə 5G texnologiyasına hazırlığı nümayiş etdirmişdi. Bakcell şirkətinin baş icraçı direktoru Nikolai Bekkers 5G şəbəkəsinin tətbiq edilməsi üçün lisenziya və tezliklərin vacibliyindən danışmışdı».\nOnun qənaətincə, ilk hazırlığı nümayiş etdirən Bakcell olsa da, şirkətə 5G üçün zəruri olan tezlik resursları verilməyib, amma sonradan bu prosesə qoşulan və artıq dövlət şirkətinə çevrilən Azercell-ə yaşıl işıq yandırılıb.\nDoğrudur, Bakcell-in yeni baş icraçı direktoru Rayner Ratqeber mətbuata deyib ki, mobil operator hələlik 4G-yə üstünlük verir, 4G şəbəkəsinin əhatəsini genişləndirir və hazırda 5G şəbəkəsinin tətbiq edilməsi barədə danışmaq tezdir.\n'Azercell'in yeni sahibi kim olacaq - dövlət ya ailə? [video]\n«Nazirlik qanunsuz addım atmır»\nAzadlıqRadiosu bu deyilənlərlə bağlı Nəqliyyat, Rabitə və Yüksək Texnologiyalar Nazirliyi ilə əlaqə saxlayıb. Nazirliyin mətbuat katibi Günel Gözəlova tənqidləri sadəcə «iddia» adlandırıb. O, dövlət qurumu olduğu üçün üstünlüyün adıçəkilən şirkətə verilməsini əsassız sayır: «Demək ayrı, qanun çərçivəsində işləmək ayrı. Nazirlik qanunsuz addım atmır. Azercell də bizim nəzarətimizdə olduğuna görə qanundan kənar addım atmır. Başqa deyəcəyimiz bir şey yoxdur».\nO, Azercell ilə bağlı müştərilərin narazılığını da əsassız sayıb. G.Gözəlova ölkə vətəndaşlarının yüksək texnologiyalardan və internetdən yüksək səviyyədə istifadə etdiyini bildirib.\nİnternetin sürəti sizi nə qədər qane edir?\n«Bu gün ölkə ərazisində internetin keyfiyyətinin artırılması üçün əlavə işlər görülməkdədir», - mətbuat katibi dediklərinə əlavə edib.\n5G öncəki rabitə standartları ilə müqayisədə daha yüksək yükləmə və endirmə sürətinə malikdir, daha geniş əhatə dairəsi və daha sabit bağlantını təmin etməlidir.\n2018-ci ildə ölkənin ən böyük mobil rabitə operatorlarından biri – Azercell-in Telia Sonera-ya aid 50 faizdən çox payını Azərbaycanın dövlət şirkəti - Azerbaijan International Telecom alıb. Bu şirkət Nəqliyyat, Rabitə və Yüksək Texnologiyalar Nazirliyinə məxsusdur.


Maida surasi - 25 Сентября 2010 - Блог - Vahid - mazhabsiz islam namina -\nBazar, 16.12.2018, 15:56\nГлавная » 2010 » Sentyabr » 25 » Maida surasi\nSurәnin mәtni hаqqındа: Bir hәdisdә nәql оlunur ki, hәzrәt Pеyğәmbәr (s) ("Hәccәtul-vidа”) хütbәsindә buyurdu: "Mәnә nаzil оlmuş sоn surә "Mаidә” surәsidir. Оnun hаlаlını hаlаl, hаrаmını hаrаm tutun. Bәzi rәvаyәtlәrdәn mәlum оlur ki, bu surә hәzrәt Pеyğәmbәrin vәfаtındаn iki-üç аy qаbаq nаzil оlmuşdur.\nSurәnin 112-115-ci аyәlәrindә İsа sәhаbәlәrinin аsimаni süfrә istәyi ilә bаğlı әhvаlаt zikr оlunur: "Еy Mәryәm оğlu İsа, sәnin Аllаhın bizim üçün sәmаdаn bir süfrә еndirә bilәrmi?” İsа dеdi: "Әgәr imаnınız vаrsа, Аllаhdаn qоrхursunuzsа...” Dеdilәr: "İstәyirik о süfrәdәn yеyәk vә qәlblәrimiz аrаm оlsun. Bununlа dа, bizә dоğru dеdiyini bilәk vә şаhidlәrdәn оlаq.” İsа dеdi: "Pәrvәrdigаrа, sәmаdаn bizә bir süfrә nаzil еt ki, bizim üçün әvvәl-ахır bаyrаm, Sәnin tәrәfindәn nişаnә оlsun. Bizә ruzi vеr ki, Sәn ruzi vеrәnlәrin әn üstünüsәn.” Аllаh-tәаlа buyurdu: "Mәn оnu sizә göndәrәcәyәm. Аmmа bundаn sоnrа dа sizlәrin hәr biriniz inkаr еdәcәksiniz. Оnа dünyа әhlinә vеrmәdiyim әzаbı vеrәrәm.”\nBununlа bеlә hәzrәt İsаdаn (ә) yеnә dә möcüzә tәlәb еdirdilәr. Hәm dә bu tәlәb Аllаh vә Оnun pеyğәmbәri (s) qаrşısındа әdәbsizcәsinә irәli sürülürdü. Оnlаr dеdilәr: "Sәnin Аllаhın bizim üçün sәmаdаn süfrә еndirә bilәrmi?” Оnlаr sаnki Аllаhın mütlәq qüdrәtinә inаnmır, bеlә bir işin mümkünlüyünә şübhә ilә yаnаşırdılаr. Bu istәk yеrsiz vә оnun bәyаnı әdәbsiz оlduğundаn hәzrәt (ә) buyurdu: "Әgәr imаnınız vаrsа, Аllаhdаn qоrхun.” Аmmа оnlаr dеdiklәrinin üstündә dаyаnıb, tәkrаrlаdılаr: "Hәmin süfrәdәn yеmәklә qәlblәrimizi аrаm еtmәk istәyirik. Bilmәk istәyirik ki, bizә dоğru dеyirsәn!”\nHәzrәt İsа öz bәndәlik әdәbinә uyğun şәkildә Аllаhа duа еtdi. Аllаh dа öz pеyğәmbәrini ümidsiz qоymаyıb, öz sаlеh bәndәsi İsа ibn Mәryәmin duаsını qәbul еtdi. Аmmа bildirildi ki, bu möcüzә qаrşısındа küfr еdәnlәr әzаbа düçаr оlаcаq. Bu еlә bir әzаb оlаcаq ki, kimsә bеlәsini görmәmişdir.\nMәsihilәr bütün bu möcüzәlәri gördükdәn sоnrа dа Аllаhа şәrik qоşdulаr, Аllаhdаn sоnrа İsа vә оnun аnаsı Mәryәmi digәr iki Аllаh kimi qәbul еtdilәr. 116-118-ci аyәlәrdә qiyаmәt sәhnәsi, İsа ibn Mәryәmin Аllаh hüzurundа şаhidliyi hаqqındа dаnışılır: "Yаd еt о mәqаmı ki, Аllаh buyurdu: "Еy İsа ibn Mәryәm, mәgәr sәn хаlqа dеdin ki, bir Аllаh әvәzindә mәnә vә аnаmа iki tаnrı kimi pәrәstiş еdin?” İsа dеdi: "Sәn pаksаn, hаqqım çаtmаyаnı dеmәk mәnә yаrаşmаz. Mәn bеlә bir söz dеmiş оlsаydım, sәn hökmәn bunu bilәrdin. Sәn mәnim qәlbimdә оlаndаn хәbәrdаrsаn, mәn isә Sәnin zаtındа оlаnı bilmirәm. Çünki qеybi bilәn yаlnız Sәnsәn; mәn Sәnin әmr еtdiyindәn sаvаy оnlаrа bir şеy dеmәdim. Dеmişәm ki, mәnim vә sizin rәbbiniz оlаn Аllаhа itаәt еdin. Yаnlаrındа оlаnа qәdәr оnlаrа şаhid idim. Ruhumu аldıqdаn sоnrа оnlаrа nәzаrәtçi Özün оldun. Sәn hәr şеyә şаhidsәn. Әgәr оnlаrа әzаb vеrsәn, оnlаr Sәnin bәndәlәrindirlәr. Әgәr оnlаrı bаğışlаsаn, şübhәsiz ki, Sәn qаdir vә hәkimsәn.”\n19-cu аyәdә girаmi pеyğәmbәr Mәhәmmәd (s) kitаb әhlinә müjdә vеrәn, оnlаrı qоrхudаn kimi tаnıtdırılır. Bildirilir ki, hәzrәtin zuhuru ilә yәhudilәrә vә mәsihilәrә höccәt, хәbәrdаrlıq tаmаmlаndı. Bәli, hәzrәt Mәhәmmәd (ә) tәkcә müsәlmаnlаrа yох, bütün bәşәriyyәtә, еlәcә dә, kitаb әhlinә pеyğәmbәr göndәrilmişdir. Аyәdә buyurulur: "Еy kitаb әhli, sizә dоğru pеyğәmbәr göndәrdik ki, pеyğәmbәrlәr sоnа çаtdığı dövrdә о, hәqiqәti sizә bәyаn еtsin vә dеmәyәsiniz ki, sizi müjdәlәyәn vә qоrхudаn bir kәs gәlmәdi. Аrtıq sizә müjdә vеrәn vә sizi qоrхudаn şәхs gәlmişdir. Аllаh hәr şеyә qаdirdir.” Surәnin 55-ci аyәsi vilаyәt vә imаmәt mәsәlәsini аydınlаşdırır vә bildirir: "Sizin hаminiz Аllаh vә Оnun pеyğәmbәri, imаn gәtirәn kәslәrdir. О kәslәr ki, nаmаz qılаr vә rüku hаlındа zәkаt vеrәrlәr.” İstәr şiә, istәrsә dә sünni mәnbәlәrindә qеyd оlunmuşdur ki, rüku hаlındа üzüyünü sаilә, dilәnçiyә zәkаt vеrәn yеgаnә şәхs hәzrәt Әli (ә) оlmuşdur.\nNövbәti аyәdә охuyuruq: "Hәr kәs Аllаhı, Оnun pеyğәmbәrini vә imаn gәtirәnlәri özünә hаmi tutsа (qаlibdir), Аllаhın firqәsi hәmin qаlib gәlәnlәrdir.” Аyәdә Аllаh vә Оnun rәsulunа, еlәcә dә Әmirәl-mömininin (ә) vilаyәtinә tаbе оlаnlаr Аllаhın firqәsi kimi tаnıtdırılır.\n3-cü аyәnin bir hissәsindә bеlә buyurulur: "Bu gün dininizi sizin üçün kаmil еtdim, nеmәtlәrimi tаmаmlаdım, sizin üçün din оlаrаq İslаmı sеçdim...” Аyәdә Hәzrәt Әlinin (ә) Pеyğәmbәr (s) tәrәfindәn imаmәt vә cаnişinliyә tәyin оlunduğu Qәdirе-Хum hаdisәsinә işаrә оlunur. Bu tәyinаtlа din vә Аllаhın nеmәti kаmаlа çаtır. Hәmin gün kаfirlәr, İslаm düşmәnlәri ümidsizliyә qәrq оldulаr. Оnlаr ümid еdirdilәr ki, hәzrәt Pеyğәmbәrin vәfаtındаn sоnrа İslаmdаn әvvәlki vәziyyәt bәrpа оlаcаq. Аmmа bu tәyinаtdаn sоnrа оnlаrın bütün ümidlәri puçа çıхdı vә İslаmın аrаdаn götürülmәsi plаnlаrı müvәffәqiyyәtsizliyә uğrаdı.\nКатегория: Suralar gulustani | Просмотров: 760 | Добавил: esmaul-husna | Рейтинг: 0.0/0


Avtobus dayanacağı Koroğlu metrosundna yığışdırılacaq\n30 Oktyabr 2014 [17:20]\nGələn il Bakıda keçirilən I Avropa Oyunları ilə əlaqədar paytaxtda nəqliyyatın sıxlığının aradan qaldırılması üçün bir sıra tədbirlər həyata keçiriləcək. Bununla bağlı Nəqliyyat Nazirliyində Tədbirlər Planı hazırlanır.\nNəqliyyat Nazirliyinin Dövlət Avtomobil Nəqliyyat İdarəsinin Bakı Regional Şöbəsinin rəis müavini Əmrah Cəfərov bildirib.\nOlimpiya stadionuna gedən avtomobil yolunda marşrutların maneəsiz hərəkətinin təşkili məqsədilə müəyyən variantlar üzərində iş gedir. Belə ki, nəqliyyatın hərəkətinin asanlaşdırılması üçün Nizami rayonu Koroğlu metro stansiyası ərazisində yerləşən avtobus dayanacaqlarının Bakıxanov qəsəbəsi, Qara Qarayev metro stansiyası ətrafına köçürülməsi ehtimal edilən versiyalardan biridir.\nOnun sözlərinə görə, hazırda müxtəlif sahələr üzrə Bakı şəhər İcra Hakimiyyətinin rəhbərlik etdiyi komissiyalar çalışırlar.\n"I Avropa Oyunlarında avtobusların dislokasiya nöqtələrinin hansı ərazidə yerləşəcəyi barədə müzakirə edilir. Qeyd edilən ərazidə nəqliyyatın hərəkəti mütləq məhdudlaşdırılacaq. Bütün bunlar günün tələbatından asılı olacaq. Lakin bu gün bunu demək çətindir”, - deyə Ə. Cəfərov qeyd edib.


Çıraqlı kəndində «icra hakimiyyətinin pəncərəsi»nə baxırlar…\n2021, 22 Aprel, Cümə axşamı, Bakı vaxtı 22:27\n«Camaat qapı-bacasını bağlayıb, kənddən gedib. Qızmar aylarda susuz qalmışıq. Sahələr yanır, məhsul əkə bilmirik, bu öz yerində… İçməyə də bir ovuc su tapa bilmirik».\nŞamaxının Çıraqlı kəndinin sakinləri AzadlıqRadiosunun «Qaynar xətt»inə belə deyirlər.\nKənd sakini İmam Səfərov:\n«İllərdir kənddə nə içməli, nə də əkin-biçin üçün su var. Bərəkətli torpaqda yaşayasan, sən torpağa, torpaq da sənə baxa-baxa qala… Suvarma işini görə bilmirik ki, verilən pay torpaqlarından xeyir götürək. Mən ailəmi Bakıya göndərmişəm. Özüm də arada-sırada gəlib kəndə baş çəkib gedirəm. 21-ci əsrdə yaşayırıq, suya görə ev-eşikdən didərgin düşmüşük».\n«…VƏTƏNDAŞI QANUNSUZLUĞA SÜRÜKLƏYİRLƏR»\nKənd sakini Əsəd Mustafayev su problemini çözmək üçün həyətində kiçik quyu qazdırıb, amma… Amma o quyudan istifadə edə bilmir:\n«Bəzən vətəndaşı qanunsuzluğa sürükləyən elə dövlət məmurlarıdır. Quyunu qazdırdım, üstünə bir motor qoydum ki, ağacları suvarım. Gəlib motoru çıxarıb tulladılar kənara. Deyirlər, sayğac quraşdır, sonra işə sal, yoxsa külli miqdarda cərimələnəcəksən. Mən razı… Bəli, dövlətin işığını işlədiriksə, pulunu da ödəməliyik. Ancaq dövlət də vətəndaşı belə divara sıxışdıra bilməz, axı. Sayğac quraşdıranda bu boyda bağı hər gün suvarmaq çox baha başa gəlir. Suyumuzu versinlər, bağımızı suvaraq, başqa yollara əl atmayaq».\nÖtən həftə kənd sakinləri toplaşaraq yerli icra hakimiyyətinin binası qarşısına yürüş də ediblər. Ancaq hələ də sudan soraq yoxdur:\n«Azı yüz nəfər yığışıb getmişdik. Polislərdən başqa bir adam qabağa çıxmadı. Onlar da bizi sakitləşdirdilər ki, dağılışın, suyunuz gələcək. Yəni o boyda icra hakimiyyətinin pəncərəsindən bu qədər adamı görən olmadı? Heç kəsə maraqlı gəlmədi ki, bu qədər adam haradan və niyə gəlib? Canlarının azarı, bezarı nədir?..».\nŞamaxı rayon İcra Hakimiyyətindən bildiriblər ki, Çıraqlıdakı susuzluq havaların quraq keçməsindən qaynaqlanır:\n«Yeraltı sular kəskin azalır. Suyun keçib gəldiyi kəndlərdə suvarma aparılanda, su gəlib bu kəndlərə çatmır. Bu, sırf təbiətlə bağlı bir məsələdir».\nÇıraqlılarsa qulaqları su şırıltısı eşitməyənədək həftədə bir dəfə rayon icra hakimiyyətinin inzibati binası qarşısına toplaşacaqlarını deyirlər.\nSəfikürdlülərin su istəyi…\nSöyüdlüdə susuzluqdan dil-dodağı quruyanlar...\nSelin gəlməsinə sevinən kənd\nCəbhə xəttində yerləşən kənddə susuzluq tüğyan edir


Gözəl Bayramlı: 'Başıma bir iş gəlsə...'\n2021, 17 Aprel, şənbə, Bakı vaxtı 08:39\n“Sağlıq durumum gündən-günə pisləşir. Çünki məhbusların sahib olduğu heç bir hüququmdan istifadə etməyimə imkan verilmir. Başıma bir hadisə gəlsə, bunun günahkarı hökumət olacaq...”\nVəkili Zübeydə Sadıqovanın bildirməsinə görə, bunu ona Azərbaycan Xalq Cəbhəsi Partiyası (AXCP) sədrinin həbsdəki müavinlərindən Gözəl Bayramlı deyib.\nVəkil dünən, iyunun 22-də axşamüstü G.Bayramlı ilə Bakı İstintaq Təcridxanasında görüşüb. Onun sözlərinə görə, siyasətçinin bəzi şəxslərlə zəngləşmək hüququ pozulur.\nBuna da bax: Vəkil: 'Gözəl Bayramlının ağrıları var'\nVəkilə zəngə imkan verilmir\n“Bakı İstintaq Təcridxanasında saxlanıldığı müddətdə bir dəfə də olsun, onun vəkili ilə telefonla əlaqə saxlamasına imkan verməyiblər. Baxmayaraq ki, başqa dustaqların belə problemi yoxdur. Dəfələrlə vəkili ilə danışmaq istəyib, amma imkan verməyiblər. Üstəlik, iyunun 22-dən etibarən, ona ailəsindən başqasına zəng etmək qadağası qoyulub. Səbəbini soruşduqda, bunu yuxarıdan belə göstəriş gəlməsi ilə izah ediblər”, – vəkil AzadlıqRadiosu-na deyib.\nVəkilin bildirməsinə görə, G.Bayramlı dünəndən (iyunun 22-si) istədiyi şəxslərlə əlaqə imkanı yaradılanadək zəng hüququndan imtina edib.\nZ.Sadıqova G.Bayramlının sağlıq durumunun da pisləşdiyini bildirib.\nBuna da bax: Hüquq müdafiəçisi prokurorluğa çağırılıb\n“Onun üz-çənə artrozu var. Tez-tez soda ilə boğazını yaxalamalıdır. Ailəsindən soda gətirməsini xahiş edib, gətiriblər. Amma sodanın təcridxanaya buraxılmasına imkan verməyiblər. Təcridxana da onu soda ilə təmin etməyib. Onsuz da xeyli sağlıq problemi olan G.Bayramlı deyir ki, bu, səhhətini daha da pisləşdirə bilər”.\nAncaq plastik qabdan istifadəyə imkan verirlər\nVəkil əlavə edir ki, G.Bayramlı həm də mədə ağrılarından əziyyət çəkir.\n“Bu xəstəliyinə görə, həm Gürcüstandakı, həm də yerli həkimlər ona qida zamanı plastik qablardan istifadəni qadağan ediblər. G.Bayramlı bununla bağlı təcridxanadakıları da məlumatlandırıb. Ancaq təcridxanada yalnız ona plastika qablardan istifadə etməli olduğunu bildirirlər. Alternativ qablardan istifadə etməsi qadağan olunub”, – vəkil deyib.\nVəkil G.Bayramlının müalicə və müayinəsinin təmin edilməsindən ötrü Bakı İstintaq Təcridxanasına, Ədliyyə Nazirliyinə və Penitensiar Xidmətə müraciət etdiyini, ancaq hər hansı addım atılmadığını bildirib.\nBuna da bax: Həsən Kərimovun həyat yoldaşı prokurorluqda dindirilib\nVəkilin bu açıqlamasına da, hələlik, Penitensiar Xidmətdən hər hansı münasibət almaq mümkün olmayıb.\nGözəl Bayramlı mayın 25-i axşam saatlarında Gürcüstandan qayıdarkən saxlanıb. Dövlət Sərhəd Xidmətinin İstintaq və Təhqiqat İdarəsində Cinayət Məcəlləsinin 206.1-ci (qaçaqmalçılıq) maddəsi ilə cinayət işi başlanıb.\nRəsmi açıqlamada Gürcüstandan qayıdarkən onun əşyaları arasında bəyan edilməmiş 12 min dollar pul tapıldığı bildirilir.\n«İş üzrə toplanmış istintaq materialları ilə həmçinin, müəyyən edilib ki, Gözəl Bayramlı 2015-ci ilin yanvar ayından hazırkı vaxtadək 41 dəfə Gürcüstana səfərlər edib. Lakin heç bir vaxt üzərində hər hansı pul vəsaitinin olmasını bəyan etməyib», - rəsmi açıqlamada vurğulanır.\nBuna da bax: Vəkil və Ombudsman nümayəndələri Ə, Muxtarlı və G.Bayramlı ilə görüşüblər\nG.Bayramlı isə məhkəmədə deyib ki, həmin pulu hüquq-mühafizə əməkdaşları özləri onun əşyaları arasına atıblar, onun həbsi siyasi xarakter daşıyır. Gürcüstana isə müalicəsi məqsədilə gedib. Son 2 ildə Gürcüstanda 3 dəfə əməliyyat olunub.\nDaha sonra cinayət işi Baş Prokurorluğun Ağır cinayətlərə dair işlər üzrə İstintaq İdarəsinə verilib.


Mayamidəki binanın uçması nəticəsində ölənlərin sayı 10-a çatıb, 151 nəfər itkin düşüb\nMayami-Dadenin meri Daniella Levin Kava bazar ertəsi daha bir cəsədin tapıldığını bildirib. Beləliklə, ötən həftə qismən çökən 12 mərtəbəli okean sahilindəki yaşayış binasında ölənlərin sayı 10 nəfərə çatıb. 151 nəfər isə dağıntılar altında itkin düşüb.\nLevin Kava ölənlərin sayını hadisə yerinə yaxın media brifinqi zamanı açıqlayıb. Xilasetmə rəsmiləri axtarış qruplarının qalıqlar və ya sağ qalanları axtarmaq üçün "təxirə salma" prosesi adlandırdıqları dağıntıları götürdükləri üçün cəsədin aşkar edildiyini deyib. Şəhər meri rəqəmlərin “çox qeyri-sabit” olduğunu və dəyişməsinin gözlənildiyini vurğulayıb.\nProsesin niyə bu qədər yavaş getdiyini soruşduqda, Mayami-Dade Yanğın Xilasetmə komandasının köməkçisi Rey Cadalla dağıntıda axtarışın sadəcə böyük plitələrin hərəkət etməsi ilə deyil, toz halındakı betondan keçməklə əlaqəli olduğunu deyib. O, axtarışların böyük bir hissəsinin əllə aparıldığını və hər dəfə material köçürüldükdə digər materialların öz yerinə düşdüyünü bildirib.\nCadalla əməliyyat xilasetmə işçisinin bazar günü dağıntılar içərisindəki yeddi metrlik dərinliyə yıxıldığını söyləyərək prosesin daha təhlükəli olduğunu qeyd edib. Heyətlər artıq ardıcıl 100 saatdan çoxdur ərazidədir.\nMer axtarış prosesinin sürətinin itkin ailələrdən aldığı əsas sual olduğunu deyib. O, prosesi izləmək üçün ailə üzvlərinin və yaxınlarının hadisə yerinə gətirildiyini bildirib. İşçilər Çampleyn Tovers kompleksinin cənub binasında sağ qalanları tapmaq üçün xilasetmə itləri və hidrolokatorlardan istifadə etməyə davam ediblər.\nYayımlanan hesabatlarda binanın struktur bütövlüyü ilə bağlı çökmədən çox əvvəl xəbərdarlıq edildiyi bildirilir. Yerli, ştat və federal rəsmilər brifinqdə binanın struktur çatışmazlığının səbəbi ilə əlaqədar hərtərəfli bir araşdırma vəd ediblər.\nTəxminən 55 mənzildən ibarət olan binanın bir hissəsi cümə axşamı Mayami çimərliyi yaxınlığındakı Sörfsayd çimərlik şəhərində səhər saatlarında çökmüşdü.


Ekspertlər həyəcan təbili çalır: Sakit okeanın suları təhlükəli səviyyəyə qədər istiləşib\n10 Sentyabr 2019 - 19:55\nEkspertlər həyəcan təbili çalır:Sakit okeanın suları təhlükəli səviyyəyə qədər istiləşib\n“Sakit okean sularının istilik dalğası-2019”: alimlər aşkar edilmiş anomaliyanı belə adlandırıblar. Anomaliya Şimali Alyaskadan başlamış Cənubi Kaliforniyayadək uzanan ərazidə müşahidə olunub.\n“Vesti.ru” xəbər verir ki, həmin ərazidə suyun temperaturu təhlükəli səviyyəyə qədər yüksəlib. Bəzi yerlərdə suyun temperaturu normadan 6 dərəcə yüksək olub.\nEkspertlər həyəcan təbili çalırlar: suyun istiləşməsi davam etsə, fəlakət baş verə bilər.


Ana səhifə » YAP xəbərləri » YAP Hacıqabul rayon təşkilatı Gənclər Birliyinin IV hesabat-seçki konfransı keçirilib\nKonfransda çıxış edən YAP Hacıqabul rayon təşkilatının sədri Hafis Bəşirov ölkəmizdə həyata keçirilən dövlət gənclər siyasətindən, gənclər üçün yaradılan əlverişli şəraitdən danışıb. Bildirib ki, Azərbaycanda dövlət gənclər siyasətinin təşəkkülü və inkişafı Ümummilli Lider Heydər Əliyevin adı ilə bağlıdır. Ulu Öndər Azərbaycana rəhbərliyinin bütün dövrlərində gənclərə həmişə böyük qayğı göstərib, onların hərtərəfli inkişafına xüsusi diqqət yetirib.\nTədbirdə çıxış edən millət vəkilləri Rüstəm Xəlilov və Şahin İsmayılov, rayon İcra Hakimiyyətinin başçısı Əhməd Muxtarov Azərbaycan dövlətinin gənclərə göstərdiyi yüksək diqqət və qayğıdan, Ulu Öndər Heydər Əliyevin təməlini qoyduğu dövlət gənclər siyasətinin Prezident İlham Əliyevin rəhbərliyi ilə uğurla davam etdirilməsi nəticəsində gənclərimizin qazandıqları nailiyyətlərdən danışıblar.\nKonfransda geniş məruzə ilə çıxış edən YAP Hacıqabul rayon təşkilatı Gənclər Birliyinin sədri Saleh Ələsgərov ötən müddət ərzində görülən işlər barədə hesabat verib. Qeyd olunub ki, YAP Hacıqabul rayon təşkilatının 5263 üzvündən 1366-nı gənclər təşkil edir. YAP Hacıqabul rayon təşkilatı Gənclər Birliyinin rayonun ictimai həyatında da mühüm rol oynadığını dilə gətirən S.Ələsgərov qeyd edib ki, YAP üzvü olan gənclər hər zaman dövlət maraqlarının keşiyində dayanmağı özlərinə borc bilirlər.\nMəruzə ətrafında edilən çıxışlarda YAP Hacıqabul rayon təşkilatının Gənclər Birliyinin üzvlərinin ölkəmizin ictimai-siyasi həyatında fəal iştirak etmələrindən məmnunluq ifadə olunub, birliyin fəaliyyəti yüksək qiymətləndirilib.\nDaha sonra təşkilati məsələlərə baxılıb. YAP Hacıqabul rayon təşkilatı Gənclər Birliyinin yeni Şurasının və İdarə Heyətinin tərkibi müəyyənləşib. Eyni zamanda, səsvermə nəticəsində Firdovsi İbrahimov YAP Hacıqabul rayon təşkilatı Gənclər Birliyinin sədri seçilib. Konfransda YAP Gənclər Birliyinin növbəti konfransına nümayəndələr də müəyyənləşdirilib.


Paytaxtın elit fahişəxanasına polis əməliyyatı (VİDEO) » Deyer.Az - Azərbaycanın portalı. Ölkənin və dünyanın ən son xəbərləri.\nVİDEOLAR Video rolik Paytaxtın elit fahişəxanasına polis əməliyyatı (VİDEO)\nRusiyanın paytaxtı Moskvada elit fahişəxana aşkarlanıb. Deyer.az-ın məlumatına görə, "Skazka" adlı fahişəxana paytaxtın mərkəzində yerləşir. Əxlaqsızlıq yuvasının ünvanını elan saytları vasitəsilə tapmaq mümkün olub. Sayta daxil olmaqla fahişələrin çəkisini, boyunu və başqa parametrlərini öyrənmək olar. "Skaska" özünü elit müəssisə hesab edirdi və burada təklif olunan qiymətlər Moskvada çox yüksək hesab olunurdu. Polis əməkdaşları adi müştəri kimi müəssisəyə basqın edib və fahişəxananı ifşa edib. Fahişələrdən biri polisə rəhm etməsi üçün 600 min rubl məbləğində rüşvət də təklif edib. Qanunsuz fəaliyyət göstərən qızlar 2500 rubl məbləğində cərimə edilib. Gənc qızlara bu cəriməni ödəmək üçün 15 dəqiqə lazım olacaq. Admin


Qadın mənsəbi » Qadin.Net ~ İlk milli qadın portalı... Azərbaycan xanımlarına...\n"Qadın mənsəbi" bir ideya kimi mahiyyəti etibarilə qadına ənənəvi "mətbəx, məişət qayğıları" sxemi üzrə baxmağa ziddir. Cəmiyyətdə baş verən yenidənqurma işlərinə və feminist hərəkatlara baxmayaraq, həqiqətən, qadın karyerası bir-birinə zidd fikirlər doğurur.\nBurada bir neçə sual meydana çıxır ki, gəlin onlara cavab tapaq.\nBirincisi, qadın da kişinin etdiyi işləri görə bilərmi və intellekt bazarında, məqsədə çatmaqda və pul qazanmaqda kişilərlə eyni hüquqlara malikdirmi?\nİkincisi, karyera ilə ənənəvi qadın vəzifəsini - uşaq böyütməyi necə uyğunlaşdırmaq olar, belə ki, uşaq tərbiyə edib böyütmək çoxlu vaxt və qüvvə tələb edir.\nQadın üçün iş seçərkən üstünlük verdiyi və ya məhdudiyyətlər olan zonalar hansılardır? Daimi "İş, yoxsa ailə" ənənəvi dilemmasının müasir həlli necədir? Gəlin bir qədər bunlar üzərində dayanaq.\nBəzi peşələr qadın üçün arzuolunandır. Bəlkə də əvvəldən bu peşələrə qadınlar üstünlük verdiyindən, ənənəvi olaraq qadın peşələri hesab edilir. Elə peşələr var ki, işəgötürənlər məhz qadınları bu vəzifəyə götürür. Məsələn, katibə, ofis meneceri, prezident köməkçisi, mağazada satıcı, səhiyyə müəssisələrində tibb bacısı, xadimə və s. Bəzən elə hesab edilir ki, monoton texniki işlərdən ibarət, əmək haqqı aşağı olan işlər qadınlara aiddir.\nLakin son zamanlar bəzi sahələrdə qadınlar heç də kişilərdən geri qalmayaraq, əvvəllər ənənəvi hesab edilən və fiziki qüvvə, dözüm tələb edən kişi peşələrinə də uğurla yiyələnirlər. Hazırda qadınlar arasında çoxlu cərrahlar, diş həkimləri, sürücülər, menecerlər, dizaynerlər vardır.\nKişi və qadın peşələrindən danışarkən bəzi statistik qanunauyğunluqları nəzərə almaq lazımdır. Mütəxəssislər belə hesab edirlər ki, bu gün hüquq bərabərliyi uğrunda mübarizədə qadınlar xeyli irəliləmişlər. Hətta bəzi yerlərdə kişilərlə qadınlar sanki yerlərini dəyişmişlər. Peşəkar fəaliyyətdə bu özünü qadınların bəzi kişi peşələrinə yiyələnməsində, kişilərin isə, əksinə, qadın işlərinə keçməsində göstərir. Hazırda qadınlar nəinki biznesdə, siyasətdə də özlərini doğrultmuşlar. İndira Qandi, Marqaret Tetçer, Madlen Olbrayt, Angela Merkel, Hillari Klinton, Kondoliza Rays, Tansu Çiller, Benəzir Bhutto və başqaları bunu dəfələrlə sübut etmişlər.\nİndi qadınlar kişilərlə rəqabətdə istedad, enerji, peşəkarlıq parametrlərinə görə daha ön mövqeləri tutur. Sərhədlər yoxa çıxır: müasir qadınlar kişi işlərini də uğurla görürlər. Əmək bazarı dəyişmişdir - yaş, cins əlamətləri artıq ikinci plana keçir, birinci yeri istedad, intizam, məsuliyyət, ünsiyyət, davranış tutmağa başlayır. Müasir işəgötürənlər kadrları seçərkən, ilk növbədə, ali təhsilli, iş təcrübəsi olan, zərərli vərdişlərdən uzaq olan intizamlı işçilərə üstünlük verir.\nİşə götürənlərin belə bir problemi mövcuddur: azyaşlı uşaqları olan anaları işə götürmək nə dərəcədə məqsədəuyğundur? Və ümumiyyətlə, uşaqların doğulması gənc qadınların karyerasını nə dərəcədə ləngidir? Əvvəl ana olmaq, sonra karyera qurmaq, ya əksinə?..\nİlk ana sevincini, zənnimizcə, heç bir karyera əvəz edə bilməz. Hələ yuxudan oyanan körpənin qığıltısı, balaca əllərinin hərarəti hansı qadını xoşbəxt etməyib?... Bəlkə əvvəl övlad böyütmək, sonra karyera qurmaq daha məqsədəuyğundur?!..\nher sey vaxtinda olmasi yaxsidir,ama ilk once ovlad\n29 mart 2015 09:37\nEle bil bir mesajdi yaziniz hamiya ki QADINLAR SIZE ZARAFAT GELMESIN HAAAA\n1 mart 2015 01:08\nÇox sagolun cox maraqlidir\n19 sentyabr 2014 19:33\nBezen pese secmek insanin oz elinde olmur. bir sey arzuluyursan basqa bir sey elde edirsen. heyatin verdikleriile razirasirsan mecburi.bilmirem yasiyib goreceyecm ki qerarim duzdu ya yox amma usagimin en az 3 yasina kimi yaninada olmaq isteyirem\n30 may 2014 02:39\nQadin ele bir pewe sechmelidir ki,bu ona qadinliq xususiyyetlerini unutdurmasin,aile heyatina mane olmasin\nKiwilerin doqum hekimi olmasi ise hech duzgun deyil....axi doqumda qadinin mehremi gorunur..dinde de bu duzgun deyil.\n26 dekabr 2013 17:26\nXanımlar, şərhləriniz üçün təşəkkürlər.\n25 dekabr 2013 01:27\nMəncə insan birinci ayağı üstə durmağı bacarmalıdı.Yani karyera sonra ailə,övlad.\n24 dekabr 2013 23:31\n24 dekabr 2013 19:03\nMaraqlı xəbərə görə çoox sağolun\n24 dekabr 2013 18:28\nSalam Ceylan xanım. Çox gözel mövzuya toxunmusunuz. Qadin olmağın özü güclü olmaq demekdir. Heç bir kişide qadinin gücü qeder güc yoxdur. Yeni güc deyende meselen - kişide qadinda eyni işde işleyir. Amma kişi eve gelende uzanir yoruldum deyir amma qadin ise indide ev işeri ile meşğul olmağa başlayir. Qadınlar hem karyerasını hem evinin işini hem de uşağının ehtiyaclarını qarşılayır + qadınlıq borcunu yerine yetirir. Amma birinci karyera qurub sonra evlenmek lazimdir. Erken evlenmeyin özü uduzmaqdır menim üçün. Çünki insan kariyera qurub evlense dünya görüşü artiq olur . Ailenin mehsulliyyetini hiss etmiş olur ne inki aile qurub sonra karyera quranda.\nAilede Karyerada vacibdir . ------ AMMA BİRİNCİ KARYERA SONRA AİLE. KARYERA QURMAĞI BACARMİSANSA O AİLENİN YÜKÜNÜDE ÇEKMEYE DEMEK GÜCÜN VARDIR.\nCeylan xanim tewekkurler Ele bil bir mesajdi yaziniz hamiya ki QADINLAR SIZE ZARAFAT GELMESIN HAAAA ,\n24 dekabr 2013 18:05\n24 dekabr 2013 14:40\nİkinizlede tam raziyam...tewekkur\nSizin yazdiqlarinz cox gozeldi\n24 dekabr 2013 14:20\nQADIN -ANADIR QADIN-SiRDiR QADIN-AILEDR QADIN-ANAYA DAYAQ OLAN QIZDIR QADIN-ZENGINLIKDIR QADIN -IFFETDIR QADIN -CENNETDIR QADIN -CEHENNEM KILIDI QADIN-SIRAT KORPUSUNDE YOL YOLDAWI QADIN-SIGINA BILECEYIN LIMANDIR QADIN -PEYQEMBERI DUNYAYA GETIREN ANADIR......QADIN INCE QELBI OLaN VE BAQIWLAYANDIR.\n24 dekabr 2013 14:10\nQadin cox boyuk -incelikle yanawi cox dozumlu quvvedir.\nTam razıyam, Qadın zərif, lakin zəif deyil.\n24 dekabr 2013 13:56\nCox gozel ve deyerli movzudur.Qadin cox boyuk -incelikle yanawi cox dozumlu quvvedir.hem balasini boyuden hem iwleyen xanimlarimiz minlerledi.qadin oz huququnu bilmek haqqi olani teleb etmek kimi meselelere diqqet etmelidir.ele xanimlar var bunlari etmir.bele olduqda ise_bezi insanlar qadina hecne bacarmayan ve _yalniz xorek biwiren_kimi baxirlar.ama heyet gosterirki qadin her bir sahede bacariqlidir ister prezident olsun ister surucu ve.s/qadin kiwini dunyaya getiren bir varliqdir..Rebbinin iradesile.butun xanimlara can saqligi arzu edirem.\n24 dekabr 2013 13:47\nSağ olun maraqlı xəbərdir.\n24 dekabr 2013 13:15\nMüasir zəmanəmizdə qadınlar da kişilərdə eyni işlərdə işləyə bilir. Məsələn 20-il bundan qabaq Doğum həkimi yalnız qadınları görmək mümkün idisə artıq indiki zamanda kişilər daha da artıb bu sahədə. Qadınlar arasında isə motorist, çəkməçi kimi sahələrdə də hətta qadınlara rast gəlmək mümkündür. Aktual mövzuya toxunmusunuz... Təşəkkür Ceylan xanım.\n24 dekabr 2013 12:18\nEvvela salam olsun sizlere..gozel movzudu..bilirsiz qadina awaqidan yuxari baxmaq lazim deyil..qadinda kiwinin etdiyi butun iwleri gore bilir buna minlerle subutlarda var.evlad boyutmek terbiyelendirmek qadinin inanki en boyuk ve cetin iwidir..kiwilerse bunun ohdesinden gele bilmez yuz faiz eminem\n24 dekabr 2013 11:59


Oxu.az - Əmanətlərin tam sığortalanması daha bir il uzadılır\nAzərbaycan Respublikasının prezidenti İlham Əliyev əmanətlərin tam sığortalanmasını daha bir il uzadacaq.\nOxu.Az xəbər verir ki, İqtisadi İslahatların Təhlili və Kommunikasiya Mərkəzinin icraçı direktoru Vüsal Qasımlının sözlərinə görə, əmanətlərin tam sığortalanması 2020-ci ilin mart ayının 4-ə qədər yenidən qüvvədə olacaq.\nNəticədə, Əmanətlərin Sığortalanması Fonduna üzv bankların qəbul etdiyi əmanətlər illik faiz dərəcəsinin yuxarı həddi xarici valyuta üzrə 3 faiz və milli valyuta üzrə 15 faiz olmaqla, növbəti bir il müddətində də tam sığortalanır. Bu isə o deməkdir ki, banklarla bağlı hər hansı sığorta hadisəsi baş versə, qoyulan vəsait Fond tərəfindən tam həcmdə əmanətçiyə qaytarılır.\nKompensasiya milli valyutada olan əmanətlərə manatda, ABŞ dolları və avroda olan əmanətlərə həmin valyutalarda veriləcək.\nBununla bağlı “Əmanətlərin tam sığortalanması haqqında” Azərbaycan Respublikasının Qanununda dəyişiklik edilməsi barədə layihə artıq Milli Məclisdədir.\nXatırladaq ki, 2018-ci ildə Azərbaycan banklarında əmanətlərin həcmi 7 milyard 542.5 milyon manatdan 8 milyard 269.7 milyon manata çatıb, yəni 9.6 faiz artıb. Əmanətlərdə artım həm tələbli, həm də müddətli depozitlər üzrədir. Belə ki, müddətli depozitlər 5.6% (291 mln. AZN), tələbli depozitlər isə 18.5% (436 mln. AZN) artıb.\nBundan əlavə, əmanətlərin tam sığortalanması və məzənnənin sabit qalması əhalinin əmanətlərinin, əsasən, milli valyutada artımına səbəb olub. Belə ki, milli valyutada olan əmanətlər 2015-ci ilin sonu ilə müqayisədə, 2,1 dəfə artıb, xarici valyutada olan əmanətlər isə 65 faiz azalıb. Nəticədə, 2015-ci ilin sonu ilə müqayisədə dollarlaşma 22 faiz bəndi düşüb.\nQeyd edək ki, əmanətlərin tam sığortalanması mexanizmi tətbiq edilənədək cəmi əmanətlərin 24.3%-ni (2.3 mlrd. manat) kompensasiya olunan əmanətlər təşkil edirdi. Hazırda isə əmanət portfelinin 77%-i (6.4 mlrd. manat) kompensasiya olunan əmanətlərə aiddir. Kompensasiya olunan əmanətlərin 24%-ni (1.5 mlrd. manat) 30 min manata qədər əmanətlər təşkil edir. Göründüyü kimi, dövlətin sığortaladığı əmanət həcmi 3 dəfəyədək artıb.\nV.Qasımlı hesab edir ki, prezident İlham Əliyevin qərarı milyonlarla bank əmanətçisinin marağını ifadə etməklə yanaşı, gələcəkdə xüsusilə manatla əmanətlərin həcminin artmasına zəmin yaradacaq.\n“Dövlətin dəstəyi ilə əmanət cəlb etməklə banklar likvidliklə təmin olunur. Yaranmış makroiqtisadi sabitlik şəraitində əmanət cəlbinin də təmin edilməsi banklar üçün bir avantajdır. Qlobal və regional səviyyələrdə iqtisadiyyatda baş verən proseslər fonunda Azərbaycanda əmanətlərin tam sığortalanması ölkəmizdə maliyyə sabitliyi və bank sisteminin dayanıqlığı üçün əlavə bir imkandır”, - deyə V.Qasımlı vurğulayıb.\nMəlumat üçün deyək ki, Azərbaycanda əmanətlərin tam sığortalanması dünyada rast gəlinən nadir hallardandır. Məsələn, qonşu ölkələrdən Gürcüstanda 5000 lari (3 200 AZN), Rusiyada 1.4 milyon rubl (36 000 AZN), Türkiyədə 100 000 lirə (32 000 AZN) və Qazaxıstanda 15 milyon təngə (66 000 AZN) məbləğinədək əmanətlər sığortalanır. Bu limiti keçdikdə isə yalnız limit qədər olan əmanət məbləği sığortalanır.\nBundan başqa, ABŞ-da 250 000 dollar (425 000 AZN), Kanadada 100 000 dollar (170 000 AZN), əksər Avropa İttifaqı ölkələrində 50 000 avro (100 000 AZN), Malayziyada 250 000 rinqit (104 000 AZN) və Estoniyada isə 100 000 avro (200 000 AZN) həcmində olan əmanətlər sığortalanır.\nMüqayisə göstərir ki, Azərbaycan dövləti əmanətlərin tam sığortalanmasını həyata keçirməklə bu sahədə əhalinin maraqlarını ən yüksək səviyyədə qoruyur.


Şeyxülislam: Beynəlxalq hüququn edə bilmədiyini Ordumuz etdi - Modern.Az Azərbaycan və dünya xəbərləri\n27 Sentyabr 2021, 09:33 | AKTUAL\nŞeyxülislam: Beynəlxalq hüququn edə bilmədiyini Ordumuz etdi\n“30 illik erməni işğalına son qoyan Vətən müharisəbinin başlanmasından 1 il ötür. Müzəffər Ali Baş Komandanımız, Prezident İlham Əliyevin rəhbərliyilə Azərbaycan Ordusu müqəddəs torpaqlarımızı işğaldan azad etdi”.\nModern.az xəbər verir ki, bunu Təzəpir məscidində keçirilən anım tədbirlərində Qafqaz Müsəlmanları İdarəsinin sədri, Şeyxülislam Allahşükür Paşazadə deyib.\nŞeyxülislam qeyd edib ki, 30 illik həsrətdən sonra Azərbaycan torpaqları öz sahiblərinə qaytarıldı:\n“Azərbaycan öz torpaqlarını işağaldan azad etmək üçün ayağa qalxdı. Beynəlxalq hüququn təmin edə bilmədiyini Ali Baş Komandanın rəhbərliyilə Azərbaycan Ordusu, Azərbaycan əsgəri etdi”.\nQMİ sədri eyni zamanda bildirib ki, vətən uğrunda Şəhid olanları rəhmətlə anır, ailələrinə səbr, qazilərimizə şəfalar diləyirik.\nA.Paşazadə əlavə edib ki, Azərbaycanla qardaş Türkiyə arasında imzalanan Şuşa bəyannaməsi tarixdə qalacaq əsil qardaşlıq örnəyidir.


“Bölgələrdən bölgələrə” yaradıcılıq festivalı Şamaxıda - FOTO\n16 May 2019 22:47 (UTC+04:00)\nPublika.az Azərtac-a istinadən xəbər verir ki, şəhərin Heydər Əliyev parkında təşkil olunan mədəniyyət bayramında rayon sakinləri və qonaqlar “Nağaraçalanlar”, “Pirqulu” instrumental ansamblının maraqlı ifalarını dinləyiblər. Festivalın zəngin yaradıcılıq proqramını Xalq çalğı alətləri orkestri və xor kollektivinin rəngarəng çıxışları, uşaq incəsənət musiqi məktəbinin şagirdlərinin yaddaqalan tədqimatları maraqlı edib. Yaradıcılıq festivalı “Buta” rəqs, “Şirvan” folklor kollektivinin özünəməxsus çıxışları ilə davam edib.\n2019-cu ilin “Nəsimi İli” elan edilməsi ilə əlaqədar olaraq kitab guşəsi də qurulub. Məktəblilər görkəmli Azərbaycan şairi İmadəddin Nəsimi ilə bağlı kompozisiya da hazırlayıblar. Şagirdlərin ifasında şairin obrazı canlandırılıb, qəzəlləri qiraət ustalarının təqdimatında səsləndirilib.


Azərbaycanda yaradılan Fındıq İxracatçıları Birliyinin tərkibi müəyyənləşib\nBiznes və iqtisadiyyat xəbərləri 23 Avqust 2007 15:39 (UTC+04:00)\nAzərbaycan, Bakı/ Trend , müxbir İ.Xəlilova/ Azərbaycanın fındıq istehsal edən beş şirkəti Fındıq İxracatçıları Birliyində birləşəcəklər və yaxın iki həftədə onların ilk toplantısı keçiriləcək. Bu barədə cümə axşamı Azərbaycan İxrac və İnvestisiyaların Təşviqi Fondunun (AZPROMO) marketinq üzrə meneceri Teymur Tağıyev məlumat verib. "Onlar artıq ilkin razılığa gəliblər və toplantıda birliyin yaradılması haqqında Memorandum və təsisçilik haqqında müqavilə imzalayacaqlar" - deyə Tağıyev söyləyib. Fındıq İxracatçıları Birliyinə "BakFem", "Gilan", "ElFem", "Zakatala-findig" ("Azersun Holding"in tərkibinə daxildir) və "Ali Said" daxil olacaq.\nHazırda "BakFem", "Gilan", "ElFem" ölkədə əsas fındıq istehsalçılarıdır və böyük istehsal gücünə malikdirlər. "BakFem" və "Gilan" müəssisələri tamamilə Avropa avadanlıqları ilə təmin olunublar, lakin onların texnoloji və menecer xarakterli problemləri mövcuddur. Həmçinin fındığın tərkibində zəhərli maddə - aflatoksin olması da əsas problemlərdən biridir.\nBirliyin əsas vəzifəsi aflatoksin probleminin həll olunması və Avropa standartları üzrə istehsalın təşkil olunması olacaq. Tağıyevin sözlərinə görə, Alman Texniki Yardım Cəmiyyəti (GTZ) birliyin fəaliyyətinə kömək edəcək və ekspert yardımı göstərəcək. GTZ Azərbaycanın fındıq bazarının marketinq araşdırmasını aparıb.\nFındığın istehsalı, saxlanması və daşınması ilə bağlı prosesin qiymətləndirilməsinə ehtiyac Azərbaycandan Avropa ölkələrinə fındıq ixracına qoyulan qadağa ilə bağlı yaranıb.\nBu qərarın verilməsində əsas səbəb fındığın tərkibində aflatoksinin aşkar olunması ilə bağlıdır ki, bu da daşınma və saxlanma şəraitinin pozulması ilə əlaqədardır.


19:12 10-12-2018 | 250 | Təhsil\nAbşeron rayon Xırdalan şəhər 7 saylı tam orta məktəbin ingilis dili müəllimi Cəsarət Pənahalıyev beynəlxalq dərəcəli diploma layiq görülüb.\nVersus.Az-ın məlumatına görə, Təhsil Nazirliyinin təşkil etdiyi Təhsildə inkişaf və innovasiyalar üzrə ikinci qrant müsabiqəsi başa çatıb.\nMüsabiqənin qalibi olan Dinamik Təhsil Layihəsi 1 ay müddətində Abşeron rayon Xırdalan şəhərində 40-dan çox məktəb arasında 400 müəllimin iştirakı ilə təlimlər keçirib. İngilis dilinin İnteraktiv Tədrisi adlı təlimlər hər məktəb üzrə 3 gün davam edib.\nLayihənin növbəti mərhələsi dekabrın 7-də keçirilən Beynəlxalq Təhsil konfransı ilə diqət çəkib. Belə ki, konfransda iştirak edən müəllimlər İspaniya, Yunanıstan, Hindistan, Sudan və bir sıra beynəlxalq ölkələrdə İngilis dilinin interaktiv tədrisi haqqında daha geniş şəkildə məlumatlandırılıblar. Bununla yanaşı proqramın üstün keyfiyyətləri və xüsusiyyətləri haqqında məlumatlar verilib.\nDaha sonra mükafatlandırılma mərasimi başlayıb. 400 müəllimin işərisindən üç nəfər beynəlxaq dərəcəli diploma layiq görülüb. Onlardan biri Xırdalan şəhər 7 saylı tam orta məktəbin ingilis dili müəllimi Cəsarət Pənahalıyevdir. Cəsarət müəllim diplomu qəbul edərkən sözügedən layihənin ideya və təşkilatçılarına təşəkkür edib, bu cür layihələrin davamlı olmasının önəmindən danışıb.\nQeyd edək ki, Dinamik Təhsil Layihəsinin əsas məqsədi İngilis dili müəllimlərinin peşəkarlıq səviyyəsini artırmaqdır.


Azərbaycan və Rusiya gömrük xidmətlərinin nümayəndələri arasında növbəti işçi görüş keçirilib » Joy.az - Bizimlə daha rəngarəng\n10 Avqust 2017SkyNewsXəbərlər2140\nBakı. 10 avqust. / Bu gün Ümümdünya Gömrük Təşkilatının (ÜGT) Bakı şəhərindəki Potensialın Gücləndirilməsi üzrə Regional Ofisində Azərbaycan və Rusiya gömrük xidmətlərinin nümayəndələri arasında növbəti işçi görüş keçirilib. Bu barədə “Report”a Dövlət Gömrük Komitəsindən (DGK) məlumat verilib.\nMüzakirələr zamanı həmçinin Azərbaycandan ixrac olunan meyvə-tərəvəz məhsullarının ünvanlarına vaxtında çatdırılması məqsədilə gömrük nəzarətinin operativliyinin vacibliyinə, eləcə də qarşılıqlı əməkdaşlıq əsasında görülən işlərə toxunulub.\nAzərbaycan və Rusiya arasında gömrük sahəsində hüquqpozmalara qarşı birgə m ...\nAzərbaycan və İran gömrük xidmətlərinin nümayəndələri arasında daha bir gör ...\nBakıda poçt və gömrük məsələləri ilə bağlı beynəlxalq seminar keçirilir


04 Sentyabr 2020, 10:53\nMəsələ ilə bağlı “Bakı Metropoliteni” QSC-nin mətbuat xidmətinin rəhbəri Bəxtiyar Məmmədov bu mövzunun gündəmdə olmadığını deyib: “Bu gün əsas diqqət metronun fəaliyyətinin bərpa edilməsinə yönəlib. Hər kəs kimi biz də qərargahın bu istiqamətdə qəbul edəcəyi qərarları gözləyirik. Amma ictimai nəqliyyatda gediş haqqının qaldırılması məsələlərinə Tarif Şurası baxır. Qurum tərəfindən qiymət artımı haqqında isə heç bir təklif irəli sürülməyib. Ümumiyyətlə qiymət artımı ilə bağlı məsələ gündəmdə deyil”.\n03, Sentyabr - 14:185039


Dünyanın bu günü - 25.03.2021\n00:01 25 mart 2021 113\nAzərbaycanın əməkdar mədəniyyət işçisi, teatrşünas Qulam Məmməd oğlu Məmmədli 1897-ci ilin bu günü Təbrizdə anadan olub. İbtidai təhsilini mollaxanada alıb, sonra Bakı teatr texnikumunda oxuyub. Əmək fəaliyyətinə Aşqabadda kustar emalatxanada dəmirçi kimi başlayıb. Orada Nobel zavodunda fəhlə, İ.İ.Aleksandrov mətbəəsində mürəttib işləyib. Türküstan cəbhəsi Birinci Ordunun siyasi şöbəsi nəzdində olan mətbəədə mürəttib, müsəlman teatr truppasında aktyor, dövlət mətbəəsində mürəttib olub. 1923-cü ilin iyun ayında Bakıya köçüb. Uzun illər radio və mətbuat sahəsində çalışıb. 1959-cu ildə fərdi təqaüdə çıxsa da, iki illik fasilədən sonra Azərbaycan EA Tarix İnstitutunda kiçik elmi işçi, Azərbaycan Mərkəzi Dövlət Ədəbiyyat və İncəsənət arxivində elmi məsələlər üzrə direktor müavini işləyib. Heyran xanımın, Mirzə Əli Möcüz, Şəbüstərinin əsərlərini, «Bəxtiyarnamə»ni çap etdirib. «Cahangir Zeynalov», «Molla Nəsrəddin», «Hüseyn Ərəblinski», «Üzeyir Hacıbəyov», «Cavid ömrü boyu» adlı salnamələr onun çoxillik və gərgin zəhmətinin bəhrəsidir. Qulam Məmmədli 18 noyabr 1994-cü ildə Bakıda dünyasını dəyişib.\nAzərbaycanın mühacir şairi, əsl adı Əbdülhəsən Almaszadə olan Almas İldırım 1907-ci il martın 25-də Bakının Qala kəndində anadan olub. Varlı tacir oğlu olduğuna görə Azərbaycan Dövlət Universitetinin Şərq ədəbiyyatı fakültəsindən xaric edilib. 1928-ci ildə şeirlərində ifadə olunan millətçi ismarıclarına görə Dağıstana sürgün olunub. 1930-cu ildə Bakıya qayıdıb və "Dağlar səslənərkən" şeirlər məcmuəsini nəşr etdirib. Lakin bu kitabın yayılması qadağan edilib, onu Yazıçılar Birliyinin üzvlüyündən xaric ediblər. Təqiblərə dözə bilməyərək Türkmənistana gedib. Buradan ailəsi ilə birlikdə İrana qaçmağa məcbur olub. Bir müddət sonra Türkiyəyə gedib, orada müxtəlif vəzifələrdə işləyib. Şeirləri Türkiyədə və Almaniyada çıxan qəzet və jurnallarda dərc olunub. Almas İldırım 1952-ci il yanvarın 14-də Elazığda dünyasını dəyişib.\nAzərbaycan yazıçısı, satirik şair, ssenari müəllifi Rüfət Zülfüqar oğlu Əhmədzadə 1933-cü il martın 25-də Bakıda dünyaya gəlib. Atası Zülfüqar Əhmədzadə xalq düşməni kimi həbs edilib və ailə Balakən rayonuna köçüb. Əmək fəaliyyətinə erkən yaşlarında orada başlayıb. 13 yaşında səyyar kinomexanik, Bakıya döndükdən sonra isə Pionerlər Evində direktor işləyib. Daha sonra "Kirpi" satirik jurnalına dəvət edilib və ömrünün sonuna qədər bu jurnalda çalışıb. SSRİ Yazıçılar İttifaqının və SSRİ Jurnalistlər İttifaqının üzvü olub. 11 kitab, 4 musiqili komediya, 3 televiziya tamaşası və yüzlərlə satirik telenovella-səhnəciklərin müəllifi olub. Bir çox tanınmış mahnılar onun şeirlərinə bəstələnib. "Sizinlə gülə-gülə" adlı sonuncu kitabı 2012-ci ildə dərc olunub. Rüfət Əhmədzadə 1988-ci il dekabrın 15-də vəfat edib.\nŞəhid Mərdan Əhməd oğlu Mehdizadə 1979-cu il martın 25-də Şəki rayonunun Göybulaq kəndində anadan olub. həqiqi hərbi xidmətini başa vurduqdan sonra müddətdən artıq xidmət edən hərbi qulluqçu kimi yenidən ordu sıralarına qayıdıb. 2020-ci il sentyabrın 27-də başlayan Vətən Müharibəsində iştirak edib. Hərbi Dəniz Qüvvələrinin baş miçmanı olan Mərdan Mehdizadə oktyabrın 12-də Cəbrayıl döyüşləri zamanı şəhid olub və doğulduğu kənddə dəfn olunub. Ölümündən sonra "Qarabağ" ordeni, "Vətən uğrunda" və "Cəbrayılın azad olunmasına görə" medalları ilə təltif edilib.\nŞəhid Asif Məmməd oğlu Kərimov 25 mart 1989-cu ildə Cəlilabad rayonunun Ləzran kəndində anadan olub. Azərbaycan Dövlət Neft Akademiyasında təhsil alıb. 2010-2012-ci illərdə həqiqi hərbi xidmətdə olub. 2020-ci il sentyabrın 27-də başlayan Vətən Müharibəsi zamanı Füzuli, Qubadlı və Şuşanın azadlığı uğrunda gedən döyüşlərdə iştirak edib. Baş leytenant Asif Kərimov noyabrın 3-də Şuşa döyüşlərində şəhid olub və doğulduğu kənddə dəfn edilib. Ölümündən sonra "Vətən uğrunda", "Qubadlının azad olunmasına görə" və "Hərbi xidmətlərə görə" medalları ilə təltif edilib.\nŞəhid Akif Elşən oğlu Abbasov 2001-ci ilin bu günü Ağcabədi rayonunda anadan olub. Orta məktəbi bitirdikdən sonra 2019-cu ilin aprel ayında həqiqi hərbi xidmətə yollanıb. Akif Abbasov 16 yanvar 2020-ci ildə döyüş tapşırığını yerinə yetirərkən minaya düşərək şəhid olub və fevralın 22-də Ağcabədi Şəhidlər Xiyabanında dəfn edilib.\nŞÖVKƏT SÜRƏYYA AYDƏMİR\nTürk yazıçısı, mütəfəkkir, iqtisadçı, tarixçi, müəllim Şövkət Sürəyya Aydəmir 1976-cı il martın 25-də dünyasını dəyişib. O, 1897-ci ildə Ədirnədə anadan olub. Məhəllə məktəbindən sonra hərbi məktəbdə, Ədirnə rüştiyəsi və müəllim məktəbində (bugünkü Ədirnə Liseyində) təhsil alıb. 11 yaşında ikən İttihad və Tərəqqi Cəmiyyətinin üzvü olub. 1918-ci ildə Nuxa şəhərinə müəllim işləməyə göndərilib. 1920-ci ilin martında Qarabağ erməniləri qiyam edən zaman Şəki könüllülərinin Əsgəran savaşına yollanmalarının təşəbbüskarı olub və hərbi təcrübəsi olan kiçik zabit kimi onlara rəhbərlik edib. Batumda Kommunist Partiyasına üzv olub, daha sonra Batumdan Moskvaya gedərək İqtisadi və İctimai Elmlər Məktəbində iqtisadçı təhsili alıb. Müfidə Feritin "Aydəmir" adlı turançılığı təbliğ edən romanındakı qəhrəmanın adını – "Aydəmir"i özünə soyad kimi götürüb. Türkiyəyə döndükdən sonra "Aydınlıq" jurnalında kommunizmi təbliğ edən məqalələrini dərc etdirib, 1924-cü ildə isə Sədrəddin Cəlal Antel ilə birlikdə hazırladığı “Lenin və leninizm” adlı kitabı çap olunub. Kommunizm təbliğatına görə 10 illik həbs cəzasına məhkum edilsə də, 1927-ci ildə azadlığa çıxıb. 1928-ci ildə Türkiyə Kommunist Partiyasından istefa verib və kamalizmə meyl edib. 1932-ci ildə Atatürkün təklifi ilə Yaqub Qədri Qaraosmanoğlu ilə birlikdə "Kadro" jurnalını çıxarıb. Ankarada dövlət məmuru, pedaqoq və iqtisadçı kimi müxtəlif dövlət vəzifələrində çalışıb. Ankara bələdiyyə sədrinin əmri ilə tabutu Türkiyə bayrağına sarılı olaraq dəfn edilib, yaşadığı evin yanından keçən küçəyə isə onun adı verilib.\nSovet İttifaqı Qəhrəmanı Mərdan Məmməd oğlu Musayevin xatirə günüdür. O, 1 yanvar 1907-ci ildə Tovuz rayonunun Əlimərdanlı kəndində dünyaya gəlib. 1941-ci ildə hərbi xidmətə çağırılıb. İkinci Dünya müharibəsində 28-ci ordunun 2-ci qvardiya mexanikləşdirilmiş korpusunun 5-ci qvardiya mexaniki briqadasının motorlu atıcı bölməsinin komandiri olub, Borisov şəhəri uğrunda aparılan döyüşlərdə xüsusilə fərqlənib. 1944-cü ilin 13 martında İnqulets çayı yaxınlığındakı batalyon komandirinin həyatını xilas edib, elə həmin döyüşdə də sərrast atəşlə alman zabitini və 7 sıravi əsgəri zərərsizləşdirib. "Sevçenko" adına sovxoza hücum zamanı 20 hitlerçini məhv edib. Müharibədən sonra uzun müddət ticarət sistemində çalışıb. “Şöhrət” və “Lenin” ordenləri ilə təltif edilən Mərdan Musayev 1982-ci ildə Tovuzda vəfat edib.\nBu gün Azərbaycanın xalq artisti, bəstəkar Cahangir Şirgəşt oğlu Cahangirovun xatirə günüdür. O, 20 iyun 1921-ci ildə Balaxanıda anadan olub. Asəf Zeynallı adına Bakı Musiqi Məktəbində və Azərbaycan Dövlət Konservatoriyasında təhsil alıb. 1949-cu ildən Azərbaycan radiosunun nəzdində yaradılan xora rəhbərlik edərək 15 ildən artıq bu kollektivlə işləyib. Azərbaycan Dövlət Filarmoniyası nəzdindəki Mahnı və Rəqs Ansamblının bədii rəhbəri vəzifəsində çalışıb. Onun “Arazın o tayında” poeması, 12 hissədən ibarət “Dostluq mahnısı” kompozisiyası, “Azad” və “Xanəndənin taleyi” operaları, “Füzuli”, “Nəsimi”, “Aşıq Alı” kantataları, “Sabir” oratoriyası xor musiqisi sahəsində maraqlı əsərlərindəndir. Bəstəkarın “Ana”, “Aylı gecələr”, “Bakı”, “Dan ulduzu, bir də mən”, “Ay qız”, “Ala göz” və başqa mahnıları dillər əzbəridir. Nizaminin anadan olmasının 800 illik yubileyi günlərində şairin sözlərinə “Gül camalın” romansını və xor üçün “Qəzəl” əsərini, Nəsiminin 600 illik yubileyi günlərində şairin bir qəzəli əsasında “Ənəlhəq” adlanan mahnı-romans əsərini yazıb. Cahangir Cahangirov 1992-ci il martın 25-də vəfat edib və Fəxri Xiyabanda dəfn olunub.\nBu gün Türkiyənin məşhur siyasətçilərindən biri Möhsün Yazıçıoğlunun anım günüdür. O, 31 dekabr 1954-cü ildə Sivasın Sarkışla rayonunun Almalı kəndində anadan olub. İlk təhsilini kənd məktəbində alıb. 1972-ci ildə Ankara Universitetinin baytarlıq fakültəsinə daxil olub. Türkiyənin ağır siyasi dövrlər yaşadığı 1977-1978-ci illərdə Ülkü Ocaqlarının başqan müavini və başqanı vəzifələrində çalışıb, 1980-ci ilə kimi MHP lideri Alparslan Türkeşin müşaviri olub. Ülkücü hərəkatda önəmli bir yeri olan və Susurluq qəzasında həlak olan Abdullah Çatlının köməkçisi olub. 1980-ci il sentyabrın 12-də Türkiyədə baş verən hərbi çevrilişdən sonra 7 il yarım müddətinə həbs olunub. Həbsxanadan çıxdıqdan sonra 1987-ci ildə Milliyyətçi Çalışma Partiyasına qoşularaq, siyasi fəaliyyətini bərpa edib. 1991-ci ildə Sivasdan millət vəkili seçilib. 1992-ci ildə isə partiya lideri Alparslan Türkeşlə aralarında yaranmış fikir ayrılığı partiyadan istefa verməsi ilə nəticələnib. 1993-cü ildə milliyyətçilik əvəzinə türk-islam sintezinə üstünlük verən bir qrup dostu ilə Böyük Birlik Partiyasını təsis edib və partiyanın ilk qurultayında sədr seçilib. Son parlament seçkilərində Böyük Birlik Partiyası seçkiləri boykot etdiyinə görə Möhsün Yazıçıoğlu seçkilərə Sivasdan müstəqil namizəd qismində qatılıb və yenidən millət vəkili seçilib. 2007-ci ildə partiyanın sıralarına qayıdıb və 3-cü növbədənkənar qurultayda sədr seçilib. Möhsün Yazıçıoğlu 2009-cu ilin martın 25-də Kahramanmaraşda baş verən vertolyot qəzasında həlak olub və Ankarada dəfn edilib.\nAzərbaycanın əməkdar incəsənət xadimi, bəstəkar İsmayıl Hacıbəyovun anım günüdür. O, 1949-cu il sentyabrın 2-də Bakıda SSRİ xalq artisti, bəstəkar Soltan Hacıbəyovun ailəsində anadan olub. Azərbaycan Dövlət Konservatoriyasında bəstəkarlıq üzrə Qara Qarayevin sinfində təhsil alıb. 1972-ci ildən ömrünün sonuna kimi Azərbaycan Dövlət Konservatoriyasında bəstəkarlıq kafedrasında dərs deyib. Bir çox məşhur əsərlərin müəllifidir. İsmayıl Hacıbəyov 2006-cı il martın 15-də Bakıda vəfat edib və II Fəxri Xiyabanda dəfn olunub.\nŞəhid Elşad Raquf oğlu Abbaszadənin xatirə günüdür. O, Tərtər rayonunun Kəngərli kəndində anadan olub. Kiçik çavuş Elşad Abbaszadə 2016-cı il martın 25-də Azərbaycan-Ermənistan təmas xəttində ermənilərin atəşkəs rejimini pozması nəticəsində şəhid olub və doğulduğu kənddə dəfn edilib. Ölümündən sonra III dərəcəli "Hərbi xidmətdə fərqlənməyə görə" medalı ilə təltif edilib.\nİllərdir ki, qədim "Yeraltı Hamam"ın harayına səs verən yoxdur\n20:10 27 yanvar 2022